Q=1	C=1	SS=0	LS=0	PS=0	DC=0	LC=0	SD=0	BS=1	G0=177	G1=92	G2=20	DLID=az_RU	BODY=Nur-az.com - Һәҹҹ шәһидинин өзүнү ҝөрмәк истәјән гызы\n27 Сентјабр 2015\nҺәҹҹ шәһидинин өзүнү ҝөрмәк истәјән гызы\nИран радио-телевизија ширкәтинин илк ҝөздән әлил диктору илә сөһбәт\n1987-ҹи илдә Мәккә күчәләри иранлы зәвварларын ганына булашды. 1981-ҹи илдән һәҹҹдә Исраил вә АБШ-ын ҹинајәтләринә етираз олараг “Бәраәт” аксијасы кечирән Иран зәвварлары Сәудијјә Әрәбистанынын полис вә һәрби гүввәләри тәрәфиндән атәшә тутулду. Гырғында 202 нәфәри гадын олмагла 325 иранлы зәввар шәһадәтә чатды. Онлардан бири дә ҹәнаб Әлаји иди...\nМәсиһ Әлаји Иран радио-телевизија ширкәтинин илк әлил дикторудур. Ҝөрмә габилијјәтини итирмиш ханым Әлаји бир телевизија верилишинин апарыҹысы олмаг мәсулијјәтини өз үзәринә ҝөтүрүб. Верилиш әлилләрә аиддир вә онун апарыҹылығы һәмин зүмрәдән олан ханыма тапшырылыб.\nМеһр журналынын мүхбири Әтијјә Һиммәти јазыр: Чәкилиш заманы камеранын һарада олдуғуну ҝөрә билмәјән, режиссор вә операторун ишарәләрини изләмәк имканы олмајан бир инсанын телевизија верилиши апармасы илк бахышдан гәрибә ҝөрүнүр. Амма “Габарыг нөгтәләр” верилишинин режиосору Пејам Ибраһимпур вә Үфүг шәбәкәсинин сабиг рәһбәрләриндән олан Сәид Әшнаб бу мәсулијјәти өз үзәринә ҝөтүрүб. Бәли, Иран телевизијасында илк дәфәдир ки, ҝөздән әлил инсан апарыҹылыг едир. Әлилләрә һәср олунмуш бу верилишдә сөһбәтин сәмимилији һәм дә бу факторла шәртләниб.\n“Габарыг нөгтәләр” верилиши барәдә хәбәр һазырламаг бәһанәси илә ханым дикторла ҝөрүш баш тутду. Ханым Әлаји сөһбәт заманы ишиндән, шәхси һәјатындан данышды. Мүсаһибә ханым дикторун евиндә һәјата кечди. Сөһбәт ҝедишиндә ханым Әлаји бир нечә дәфә ајаға галхыб гонаглара шәрбәт вә чај ҝәтирди. Бу верилишдә һәр шеј реал иди.\nМәсиһ Әлаји шәмси 1357-ҹи ил (43 ил өнҹә), меһр ајынын 22-дә Теһранда дүнјаја ҝәлиб. Атасы орду јарадыҹыларындан олуб. Онун иши илә әлагәдар аилә Мәсиһ 2-ҹи синифдә охујанда Дезфула көчүб. 2-ҹи, 3-ҹү синифләри һәмин шәһәрдә мәктәбә ҝедиб. 3-ҹү синифдә охујанда атасы Мәккәдә ганлы ҹүмә ҝүнү шәһадәтә чатыб. Ханым Әлаји илә мүсаһибә дә һәмин ҝүнә тәсадүф етди. Сонра ҝенетик хәстәлик сәбәбиндән ҝөрмә габилијјәтини итириб. О заман ханым Мәсиһ Әлајинин ҹәми 10 јашы олуб. 4-ҹү синифдән артыг әлилләр мәктәбиндә охумаға мәҹбур олуб. Әлилләрин истифадә етдији брајл хәттини өјрәнмәјә мәҹбур олуб. Өзү дејир ки, ҝөрмә габилијјәтини итирмәси чох сүрәтлә баш вериб. Ҝөздән әлилләр мәктәбинә ҝетмәк хәбәри онун үчүн дәһшәтли олуб. Дејир ки, һәмин ҝүнләр һәр ҝеҹә мәләфәни башыма чәкиб ағлајардым. О ҝүнләри јада саланда үзүлдүјүнү билдирир. Ханым Әлаји дејир: “Анам синифдә јанымда отурарды ки, мән јени мүһитә алышым. Һәр синифиндә 30 шаҝирд олан мәктәбдән һәр синифиндә 8 нәфәр шаҝирд олан мәктәбә кечирилдим. Хошбәхтликдән ҝөзәл мүәллимләримиз варды. Бизимлә ҝөзәл рәфтар едирдиләр. Анам да мәним ҝөрмә габилијјәтими итирмәјимә фаҹиә кими бахмырды. Мәнә ҝөрән ушаглар үчүн ади сајылан ишләрә иҹазә верирди. Јашыдларымла евдән бајыра чыхыр, ҝәзирдим. Амма о бири достларыма евдә белә иҹазә вермирдиләр. Анамын бу мүнасибәти мәним мүстәгил инкишафыма көмәк етди.”\nДиктор ханым 1375-ҹи илдә (19 ил әввәл) Әлламә Тәбатәбаи Университетиндә һүгугшүнас ихтисасына јијәләниб. Әлачы тәләбәләрдән олуб. Университети баша чатдырандан сонра әлиллик сәбәбиндән тәһсилини давам етдирә билмәјиб. Беләҹә ишләмәјә башлајыб. Ханым Әлаји дејир: “Бизим шәраитимиздә тәһсил алмаг чох чәтиндир. Бүтүн китаблар охунмалы, лентә јазылмалыдыр. Ҝедиб-ҝәлмәк дә бир проблемә чевирилир. Беләҹә ишләмәк гәрарына ҝәлдим. Елә о замандан радио-телевизија шәбәкәсиндә чалышырам. Ширкәтдә ҝөздән әлилләр үчүн хүсуси гурғулар вар. Компјутердән истифадәдә һеч бир проблемим јохдур, һамы кими ишләјирәм.” Ханым Әлаји 85-ҹи илдә, тәгрибән 10 ил бундан өнҹә јенидән охумаг гәрарына ҝәлиб. Тәһсилини давам етдирмәк мәгсәди илә Гуран вә һәдис университетинә гәбул олуб. Тәһсили ән јүксәк гијмәтлә баша вуруб.\nХаным Әлајинин шаир зөвгү, јазычылыг истедадлары сәбәб олуб ки, радио-телевизија ширкәтиндә чохлу тәклифләр алсын. О дејир: “Әдәбијјат ихтисасына јијәләндијимдән, һәм дә әдәбијјаты севдијимдән бу саһәдә чохлу тәклифләр ҝәлирди. Һәтта бир нечә дәфә сәһнәјә чыхдым. Амма апарыҹылыг мәсулијјәтини гәбул етмәк истәмирдим. “Габарыг нөгтәләр” верлишинин режисорунун узун-узады исрарларындан сонра апарыҹылыг мәсулијјәтини гәбул етмәли олдум. Әввәлҹә ҹәнаб Пејам Ибраһимпурун тәклифини рәдд етдим. Сонрадан бу иши баҹараҹағым барәдә дүшүнүб мәсулијјәт һисс етдим. Беләҹә тәклифә мүсбәт ҹаваб вердим.”\nХаным Әлаји әлилләрин сәһнәдәки дурумундан, онлара мүнасибәтдән разы дејил. О дүшүнүр ки, информасија шәбәкәләри, о ҹүмләдән радио-телевизија верилишләри әлилләр дүзҝүн јанашмыр. Онлара бир нөв чарәсиз инсан кими бахырлар. Бу исә әлилләрин өзүнә олан инамыны гырыр. Ханым Әлаји дејир: “Адәтән телевизија верилишләринә фәргли истедада малик әлилләр дәвәт олунур. Мәсәлән әли илә рәнҝләри сечә билән бир кору дәвәт едирләр. Ҝөздән әлил инсанын бир инсаны јеришиндән танымасы онун верилишә дәвәт олунмасына сәбәб олур. Амма әксәр әлилләрин хүсуси истедадлары јохдур. Амма онлар ҹәмијјәтимизин бир һиссәсидир. Әлили елә ҝөстәрмәјә чалышырлар ки, бу вәзијјәтә дүшмәсинә ја өзү, ја да аиләси мүгәссирдир. 80 фаиз әлил гонагларда дедијим хүсусијјәтләри мүшаһидә едә биләрсиниз. Бу верилишдә исә биз форматы дәјишмәјә чалышдыг. Әлили ади инсан кими ҝөстәрмәјә ҹәһд етдик. О шәхси ишләрини ҝөрә билир, өзүндән вә Аллаһындан разыдыр. Чох вахт инсанлар елә дүшүнүр ки, әлил еһтијаҹ дујдуғу әксәр ишләри ҝөрә билмир. Һәтта достларым гонаглыгда мәним мејвә јујуб, сүфрәјә ҝәтирмәјимә тәәҹҹүб едирләр. Һансы ки, бу мәним үчүн чох ади ишдир. Амма бизим бу ишләримизә мөҹүзә кими бахырлар. Биз бу верилишдә һәмин стериотипи арадан галдырмаға чалышдыг. Ади инсанлар кими еһтијаҹ дујдуғу ишләри ҝөрә билән әлилләри дәвәт етдик. Халг билмәлидир ки, әлил инсан да ади инсан кими 5 һисс үзвүндән фајдаланыр. О да сағлам инсан кими ишини ҝөрүр, садәҹә башга бир үсулла. Әлиллик онун һисс үзвүнү әлиндән ала билмәз. Һәјат пилләси илә һамы јүксәлә биләр. Амма кимсә әлинә әса алыр, кимсә әсасыз һәрәкәт едир.”\nХаным Әлаји әлилләр үчүн әсас проблемләрдән бири кими онларын аилә гурмаг имканларыны ҝөстәрир. О вурғулајыр ки, әлилләрин бу саһәдә чәтинлијинин әсас сәбәби онларын әлил олмасы јох, онлар һаггында јанлыш тәсәввүрдүр. Ханым Әлаји дејир: “Бир әлил ханымын аилә гурмасындан сөз дүшәндә буну тәәҹҹүблә гаршылајырлар. О неҹә хорәк һазырлајаҹаг, неҹә ев ишләри ҝөрәҹәк? Ҝөздән әлил танышларымдан биринә елчи ҝәлмишди. Онунла аилә гурмаг истәјән шәхс демишди ки, евдә ипләр чәкәрәм, бу ипләрдән тутуб раһат һәрәкәт едәрсән. Ҝөрүн әлил һаггында нә дүшүнүрләр! Бәзән мәндән сорушурлар ки, ев ишләрини һәјат јолдашын ҝөрүр? Дејәндә дә ки, бу ишләри өзүм ҝөрүрәм, тәәҹҹүб едирләр. Бәли, бизим көмәјә еһтијаҹымыз олур. Ола биләр ки, мән еви тозсорана верәндә дөшәмәнин үзәриндә нәсә галсын. Бу заман һәјат јолдашым мәнә көмәк едир. Бунун ејби јохдур.”\nАилә һәјатындан сөз дүшүр. Ханым Әлаји дејир: “Һәјат јолдашым мәни илк дәфә иш јериндә ҝөрмүшдү. Өзү дејир ки, елә о заман онда мәнә гаршы бир мүнасибәт јараныб. Әввәл горхдум. Һеч вахт инанмырдым ки, кимсә мәнимлә аилә гурмаг истәјә. Тәбии ки, сағлам инсаны нәзәрдә тутурам. Доғрудан да ҹәмијјәтимиздә сағлам адамын әлиллә аилә гурмасына бир мәналы јанашылмыр. Елә дүшүнүрләр ки, әлил инсан һөкмән әлил инсанла аилә гурмалыдыр. Ја да үмумијјәтлә аилә гурмамасыны мүнасиб сајырлар. Мәним һәјатда, тәһсилдә бөјүк уғурлар газанмыш ҝөздән әлил рәфигәләрим вар ки, аилә һәјаты гурмагда чәтинлик чәкирләр. Мән дә горхурдум. Горхурдум ки, мүнасибәт тез дәјишә, аиләси мәни бәјәнмәјә, мәнимлә јахшы рәфтар олунмаја. Һәјат јолдашымын чох һөрмәтли бир аиләси вар. 9 иллик мүштәрәк һәјатымызда өз аиләмдәкиндән дә үстүн бир мүнасибәтлә растлашмышам.”\nМәсиһ Әлаји Иран телевизијасынын илк ҝөздән әлил апарыҹысыдыр. Олсун ки, онун бу сечими башга әлилләр үчүн дә јол ачды. Әлилләр верилишләрдә тәкҹә гонаг олмадылар. Ханым Әлаји дејир ки, әввәлләр дикторлуғу раһат бир иш сајырдым. Инди исә бунун бир сәнәт олдуғуну дүшүнүр. О дејир: “Илк аддымда мәнә елә ҝәлирди ки, әла дикторлуг едирәм. Заман өтдүкҹә, өз верилишләрими изләдикҹә баша дүшдүм ки, бу бир бөјүк сәнәтдир. Һәтта сонралар бу ишдән узаглашмаг истәдим. Дүшүнүрдүм ки, дикторлуг үчүн ҹәсарәтим бәс етмир. Чүнки мәндә утанҹаглыг һисси ҝүҹлүдүр. Өзүм һәссас олдуғумдан верилишдә гаршы тәрәфин дә тез инҹијәҹәјиндән еһтијатланырам. Режисорун гәрары әсасында верилиш орижинал олур, гонагла һансыса мәгамлар әввәлҹәдән разылашдырылмыр. Верилиш ҝедишиндә ҝөзләнилмәјән һадисәләр баш верир. Ики әлилин сөһбәти доғрудан да бир һадисәдир. Әксәр достлуг мүнасибәтләриндә илк аддым атан гаршы тәрәф олуб. Амма верилишдә бу миссијаны дәјишмәли олмушам. Мән дикторам, ев саһибијәм вә гонагла арада олан бузу әридиб мүнасибәт гурмалыјам. Буна ҝөрә бәзән ниҝаранчылыг кечирирәм. Амма әминәм ки, бир әлиллә исти мүнасибәт гурмаг әлил үчүн даһа асандыр.”\nХаным Әлаји дејир ки, онларын верилишиндә һәр шеј тәбиидир, чәкилиш заманы мәгамлар әввәлҹәдән мүәјјәнләшдирилмир. О дејир: “Әҝәр верилишдә мејвә әлимдән дүшәрсә вә ја ади чај әвәзинә нанәли чај тәклиф едирәмсә бүтүн бунлар тәбиидир, өнҹәдән разылашдырылмајыб. Илк верилишләрдән бириндә истәканы синијә гојмаг истәјәндә мејвә ширәсини сүфрәјә дағытдым. Илк верилишләрдә белә бир һадисә баш вермәси мәним үчүн хош дејилди. Инди исә һансыса әшјалара билмәдән тохунмаг вә ону сонрадан јеринә гајтармаг ади һал алыб. Чәкилишдән истисна һалларда һансыса һиссә чыхарылыр. Бир верилишдә мејвә әлимдән дүшдү, ону гонаг јердән галдырыб мәнә верди. Режисор бу һиссәни кәсмәди. Бу бизим һәјатымыздыр. Бу һәјаты олдуғу кими ҝөстәрмәк мараглыдыр. Ҝөздән әлил шәхс сизә мејвә тәклиф едәндә сизи о ҝөрмүр дејә дүз дајанмајын, гаршыдакы инсан сизи ҝөрүрмүш кими еһтирам әламәти олараг бир гәдәр гәддинизи әјин.”\nРиск едиб ханым Әлајијә гејри-ади бир суал веририк. О кимин чөһәсини ҝөрмәк истәјир, кимин симасындан сары дарыхыр? Мараглы ҹаваб верир: “Ата-анамын чөһрәләриндән сары дарыхмышам. Амма бир ҝүн ҝөзләрим ачылсајды дәрһал ҝүзҝүнүн гаршысына гачыб өз чөһрәмә бахардым. Өзүмү ҝөрмәк үчүн дарыхмышам. Һәјат јолдашымын чөһрәсини ҝөрмәк истәјәрдим. Бу она ҝөрә дејил ки, онун ҝөркәми мәним үчүн мараглыдыр. О дүнјанын ән чиркин инсаны олса да мәним үчүн әзиздир. Амма чөһрәсини ҝөрмәк мараглы оларды. Тәбии ки, зеһнимдә онун чөһрәсини тәсәввүр едирәм. Әминәм ки, чох меһрибан ҝөзләри вар.”\nҜөздән әлиллијин мәһдудијјәтләриндән сөз дүшәндә дәрһал китабдан данышыр. Дејир: “Чох истәјирәм ки, китаб охујум. Амма баҹармырам. Ахы мән шеир вә әдәбијјат ашигијәм. Өтән ҝүн бир шеир мәрасиминдә иштирак едирдим. Мәрһум Гејсәр Әминпурун китабыны һәдијјә вердиләр. Китабы әлимә аланда чох сыхылдым. Чох истәјирдим ки, китабы ачыб охуја билим. Шеир охумаг өзү дә бир сәнәтдир. Мән китаб охуја билмәсәм дә јахшы шеир охујурам. Салеһ Әла, Сәдрәддин Шәҹәрә, Әбдүлҹәббар Какаинин шеир охумасыны чох севирәм.”\nБәли, биз ишҝүзар бир ханымла сөһбәтләширик. О һәр ҝүн мүәјјән саатда иш башында олмалыдыр. Онун ишә неҹә ҝедиб-ҝәлмәси дә бизим үчүн суал иди. Деди: “Мән ишә ҝедиб-ҝәлмәк үчүн ширкәтин нәглијјат васитәләриндән истифадә едирәм. Башга јерә ҝедәндә такси чағырырам. Бир нечә дәфә јыхылыб әзилмишәм. Етираф едим ки, ара бир дејинмәјим дә олуб. Әлбәттә ки, өзүмү данлајырам ки, нә үчүн еһтијатсызлыг едирсән! Аллаһы чох севирәм, Онунла чох данышырам. Белә дә олур ки, корлуг сәбәбиндән бир иши баҹармајанда Аллаһа ҝилејләним. Инсанын гәлбинә тохунан һаллар олур. Јахын һесаб етдијим бир шәхсдән хаһиш етдим ки, јол хәрҹини өдәјәрәм, мәнимлә сәфәрә чыхсын. Деди јол хәрҹини версән дә, вахтымын әвәзини верә билмәзсән, вахтым јохдур. Белә мүнасибәтләр инсанын гәлбини гырыр. Белә вахтларда Аллаһа ҝилејләнирәм.\nДиггәтимиздән јајынмајан нөгтәләрдән бири дә ханым Әлајинин сәһнә ҝејими олду. О хүсуси бир зөвглә ҝејинир. Рәнҝләрин сечими барәдә сорушдуг. Деди: “Мән рәнҝләри чох севирәм. Алыш-веришә ҝедәндә мәни мүшајиәт едән адама һансы рәнҝдә либас истәдијими дејирәм. Јәни рәнҝи өзүм сечирәм. Ҝејимә ујғун баш өртүјү ҝөтүрүрәм. Сәһнә палтарларымы рәнҝинә ҝөрә ајырмышам. Биринҹи сырада ағ рәнҝ ҝејим вә өртүкләр ҝәлир. Икинҹи сырада мави вә бәнөвшәји рәнҝдир. Үчүнҹү сырада сары вә нарынҹы кими исти рәнҝләр дајаныр. Беләҹә рәнҝләрә ҝөрә груплашдырма апарырам. Либасларын үзәриндә брајл хәтти илә гејдләр гојмушам.”


Q=4	C=4	SS=0	LS=0	PS=0	DC=0	LC=0	SD=0	BS=0	G0=19	G1=12	G2=6	DLID=az_RU	BODY=Mart 8, 2018 - 9:51 AM Хәбәрин коду : 884869 Мәнбә : Әбүлфәз Бунјадовун Фејсбук Сәһифәси Link:\nО вүҹудуну јандыран ҝүлләнин ағрысындан гамәтини бүкмүшдү.\nБәдәни һалдан дүшән шәхс башыны галдырыб әтрафа нәзәр етди. Артыг һәрбчиләр еви там олараг әһатәјә алараг гапы өнүндә мүгавмәт ҝөстәрән сон дәстә илә апарылан гаршыдурмаја нәзәр салды. Галхмаг, гардашларына јардым етмәк истәди о. Лакин чохлу ган итирмә сәбәбиндән јериндән галха билмәди.\nГаршыдурма евин дүз гаршысында баш верди. Үст ҝејиминдә, ајаггаблары белә олмајан әли јалын бу шәхсләрин мәһәббәтлә дашан гәлбләрини ҝөрән ҝөзләр вәсф етмәјә аҹиздир. Тәсәввүр един, һәрби ҝејимлиләрин сајы мәлум дејил, үзләри маскалы бу шәхсләр гаршыларына чыхан һәр бир шәхси ҝаһ хидмәти силаһла, ҝаһ да автоматын гундағы илә вурараг ал гана гәрг едирдиләр.\nБир нечә дәгигә әрзиндә алтыја јахын шәхс отағын там астанасында ҝүллә јарасы алараг јер јыхылдылар. Онларын ичиндә гыврылараг јерә дүшән бир шәхс дә варды. О вүҹудуну јандыран ҝүлләнин ағрысындан гамәтини бүкмүшдү. Әлини ҝүллә дәјән наһијәјә гојараг аз да олса варлығына һаким кәсилән ағрыны сусдурмаг истәди. Бир анлыг овуҹу ал ганла долараг сојумагда олан һаванын варлығына һәрарәт ҝәтирди санкы.\nҺәр ан вүҹудуну бүрүјән һалсызлыг јаваш-јаваш бәдәнини һәрәкәтсиз вәзијјәтә ҝәтирирди. Ган ахмагдан гурујан ләбләрини ағыр-ағыр тәрпәтди. Һәр азалан санијәләр ону өлүмә даһа да јахынлашдырдығыны о чох ҝөзәл баша дүшүрдү.\nӘлләрини үзү мүгабилиндә тутду. Кејләшмиш әлләри ал ган ичиндә она јаралы бәдәнин сон һәсрәт сәтирләрини охуду санкы. О ағр-ағыр хырылдады. Гулағына доғма сәс ҝәлди. “Рәфаил-Рәфаил-Рәфаил” дејиб ону сәсләди. Кимин сәси олдуғун о, анлаја билмәди. Бу онун дүнјада ешидә биләҹәји сонунҹу сәс олду. Ону сәсләјән исә әли силаһлыларын ичиндә фәрјад гопаран һәјат јолдашы иди...


Q=17	C=10	SS=0	LS=5	PS=5	DC=0	LC=0	SD=0	BS=1	G0=37	G1=24	G2=18	DLID=az_RU	BODY=2 Салнамәләр 35 | Онлајн Мүгәддәс Китаб | Јени дүнја тәрҹүмәси\n2 Салнамәләр 35:1—27\nЈушијјә Пасха бајрамыны гејд едир (1—19)\nЈушијјә фирон Неһо илә дөјүшдә һәлак олур (20—27)\n35 Јушијјә Јерусәлимдә Јеһованын шәрәфинә Пасха кечирди.+ Биринҹи ајын он дөрдүнҹү ҝүнүндә+ Пасха гурбаны кәсдиләр.+ 2 О, каһинләри өз вәзифәләринә тәјин етди вә онлара Јеһованын евиндә хидмәт етмәји бујурду.+ 3 Сонра Јеһова үчүн мүгәддәс олан вә исраиллиләрә тәлим верән лавилиләрә+ тапшырды: «Мүгәддәс сандығы Исраил падшаһы Давуд оғлу Сүлејманын тикдији мәбәдә гојун.+ Даһа ону чијниниздә дашымајаҹагсыныз.+ Инди Аллаһыныз Јеһоваја вә Онун халгы Исраилә хидмәт един. 4 Исраил падшаһы Давудун+ вә оғлу Сүлејманын јаздығы кими, нәсилләринизә вә бөлүкләринизә ҝөрә хидмәт етмәјә һазырлашын.+ 5 Мүгәддәс мәканда нәсилләринизә ҝөрә бөлүнүб дурун вә нәсилләринә ҝөрә бөлүнмүш галан ҹамаатын, сојдашларынызын мүвафиг бөлүкләринә хидмәт един. 6 Пасха гурбаныны кәсин,+ пакланын вә һазырлыг ҝөрүн ки, гардашларыныз Јеһованын Муса васитәси илә вердији сөзү јеринә јетирә билсинләр». 7 Јушијјә ҹамаат үчүн, орада олан халг үчүн еркәк тоғлу, ҹаван тәкә, үмумиликдә 30 000 гојун-кечи, еләҹә дә 3000 гарамал верди. Пасха гурбаны үчүн олан бу һејванлар падшаһын өз мүлкүндән иди.+ 8 Әјанлар да халг, каһинләр вә лавилиләр үчүн көнүллү тәгдимәләр ҝәтирдиләр. Аллаһын евинин башчылары олан Хилгијјә+, Зәкәријјә вә Јәһјил каһинләрә 2600 Пасха гурбаны вә 300 гарамал вердиләр. 9 Лавилиләрин башчылары Кәнәнја вә гардашлары Шәмај, Нәснаил, һәмчинин Һәшбијјә, Јаәл, Јузабад лавилиләр үчүн 5000 Пасха гурбаны вә 500 гарамал вердиләр. 10 Хидмәт үчүн һазырлыг ҝөрүлдү, каһинләр өз јерләриндә дурду, лавилиләр дә падшаһын әмр етдији кими, бөлүкләринә ҝөрә+ дурдулар. 11 Пасха гурбанлары кәсилди,+ каһинләр ганы лавилиләрдән ҝөтүрүб гурбанҝаһа чиләдиләр,+ лавилиләр исә бу вахт һејванларын дәрисини сојурдулар.+ 12 Онлар јандырма гурбанларыны һазырладылар ки, нәсилләринә ҝөрә бөлүнмүш халга пајласынлар вә бу гурбанлар Мусанын китабында јазылдығы кими, Јеһоваја тәгдим олунсун. Гарамалы да белә етдиләр. 13 Пасха гурбанынын әтини адәтә ҝөрә оҹағын үстүндә биширдиләр*.+ Мүгәддәс тәгдимәләрин әтини газанда, тијанда вә тавада биширдиләр вә дәрһал галан ҹамаатын јанына ҝәтирдиләр. 14 Сонра исә өзләри вә каһинләр үчүн Пасха гурбаны һазырладылар, чүнки Һарун өвладлары олан каһинләр ҝеҹәјәҹән јандырма гурбанлары вә пиј тәгдим етмишдиләр. Беләҹә, лавилиләр һәм өзләри үчүн, һәм каһинләр үчүн Пасха гурбаны һазырладылар. 15 Асәф+ өвладларындан олан мәзмур охујанлар Давудун+, Асәфин+, Һиманын, падшаһын ҝөрүҹүсү Јадитунун+ бујурдуғу кими, өз јерләриндә дајанмышдылар. Дарваза кешикчиләри дарвазаларда дурмушду.+ Онларын хидмәтдән ајрылмағына лүзум јох иди, чүнки гардашлары лавилиләр онлар үчүн Пасха гурбаны һазырламышдылар. 16 Беләликлә, һәмин ҝүн Јушијјә падшаһын әмри илә Пасханы кечирмәк+ үчүн вә Јеһованын гурбанҝаһында јандырма гурбанлары тәгдим етмәк үчүн Јеһованын тәләб етдији һәр шеји һазырладылар. 17 Орада олан исраиллиләр һәмин вахт Пасханы кечиртдиләр вә једди ҝүн Мајасыз чөрәк бајрамыны гејд етдиләр.+ 18 Ишмуил пејғәмбәрин дөврүндән бәри һәлә Исраилдә белә Пасха кечирилмәмишди. Исраил падшаһларындан һеч бири Јушијјәнин, каһинләрин, лавилиләрин, орада олан јәһудалыларла исраиллиләрин вә Јерусәлим сакинләринин кечирдији кими Пасха кечирмәмишди.+ 19 Бу Пасха бајрамы Јушијјә падшаһын һакимијјәтинин он сәккизинҹи илиндә кечирилди. 20 Бүтүн бунлардан сонра, Јушијјә мәбәди тәмир едиб гуртарандан сонра Мисир һөкмдары Неһо+ Фәратын саһилиндә јерләшән Кархемишә дөјүшә ҝетди. Јушијјә онун гаршысына чыхды.+ 21 Неһо она гасид ҝөндәриб деди: «Еј Јәһуда падшаһы, сәнин мәнимлә нә ишин вар? Мән сәнин үстүнә ҝәлмирәм, мәним давам башгасы иләдир. Аллаһ да мәнә тәләсмәји бујурур. Аллаһ мәнимләдир, өзүнә јазығын ҝәлсин, Аллаһа гаршы чыхма, јохса сәни мәһв едәр». 22 Јушијјә исә Неһодан әл чәкмәди, онунла дөјүшмәк үчүн гијафәсини дәјишди.+ О, Аллаһын сөзләрини дејән Неһоја гулаг асмады. Беләликлә, о дөјүшмәк үчүн Меҝиддо дүзүнә+ ҝетди. 23 Охатанлар Јушијјә падшаһы јараладылар. Падшаһ хидмәтчиләринә деди: «Јарам ағырдыр. Мәни бурадан чыхарын». 24 Хидмәтчиләри ону арабадан ҝөтүрүб о бири арабасына миндирдиләр вә Јерусәлимә ҝәтирдиләр. Јушијјә өлдү. Ону ата-бабаларынын гәбриндә дәфн етдиләр.+ Бүтүн Јәһуда вә Јерусәлим әһли Јушијјәни ағлады. 25 Әрәмја+ Јушијјә үчүн мәрсијә охуду. Бүтүн киши вә гадын мәрсијәханлар+ бу ҝүнә гәдәр Јушијјә үчүн мәрсијә охујур. Бу мәрсијәләри охумаг Исраилдә адәтә чеврилиб. Бунлар мәрсијәләр топлусуна дахил едилиб. 26 Јушијјәнин галан ишләри, Јеһованын Ганунунда јазыланлара ујғун олараг етдији хејирхаһ әмәлләр, 27 илк ишләриндән сон ишләринә гәдәр һамысы Исраил вә Јәһуда падшаһларынын китабында јазылыб.+\n^ Диҝәр вариант: гызартдылар.\n2 Салнамәләр 35


Q=4	C=4	SS=0	LS=0	PS=0	DC=0	LC=0	SD=0	BS=1	G0=16	G1=13	G2=9	DLID=az_RU	BODY=Nur-az.com - Ҹәнаб шејх, Һаҹы Тале, Һаҹы Мөвсүм, Һаҹы Абҝүл һансы халгын өвладларыдыр?\n3 Шәввал 1442\n26 Ордибеһешт 1400\nҸәнаб шејх, Һаҹы Тале, Һаҹы Мөвсүм, Һаҹы Абҝүл һансы халгын өвладларыдыр?\nАллаһшүкүр Пашазадәнин реаллыглары әкс етдирмәјән, өлкәдә јалтаглығын, ҜӨЗӘҜИРӘНЛИЈИН, алчаглығын симасы олан РЕАЛ ТВ-ә мүсаһибәси илә гаршылашдыг. Әлбәттә, Миршаһин кими бир инсанын верилишинә чыхмаг нәинки бир шејхә, һеч ади, сырави бир инсана да јарашан шеј дејил. Амма, Аллаһшүкүр мүәллим бу ҹүр верилишләрә чыхыр, мүсаһибә верир вә инсанлара сәсләниб белә дејир: “Ҝизли дејил ки, бәзи гүввәләр өлкә дахилиндә вә ја хариҹиндә гәләбәни гәбул едә билмир, дөвләт башчысынын апардығы бу сијасәтә бәзән гијмәт верә билмир. Онлара чағырыш едәрдим ки, сиз дә бу халгын, торпағын оғлусунуз. Онларын гардашлары, оғуллары торпаг уғрунда ган төкүб. Бу торпағы бирликдә горумалыјыг. Дәвәт едирәм ки, вәтәни севиб горумағы баҹарсынлар…” Биз дә бу вәтәнин, халгын бир оғлу кими шејхә чағырыш едирик: Мәҝәр, Һаҹы Тале Индонезија халгынын мәрд оғлудур, јохса Һаҹы Абҝүлүн шәһид гардашы Ираг-Күвејт мүһарибәсиндә шәһид олуб. Јохса Һаҹы Мөвсүм Шимали Кореја вәтәндашыдыр. Нијә бир дәфә бу инсанлары бу вәтәнин, бу халгын оғлу һесаб едиб залымлара мүраҹиәт етмирсиниз ки, онлардан үзүр истәјиб, мадди-мәнәви тәзминат өдәјиб азадлыға бурахсынлар?\nЈохса онларын Авропа Шурасы, Америка кими дајаглары јохдур ки, молласы олдуғунуз һөкүмәтә гулагбурмасы вериб онларын азадлығыны тәмин етсин? Бир Аллаһ шаһиддир ки, Әли Инсановун далында дурдуглары кими Һаҹы Таленин архасында Азәрбајҹан һакимијјәтини гарышга кими әзә билән ҝүҹләр дајансајды, Һаҹы Талејә дә тәзминат өдәјиб азадлыға бурхаҹагдылар. Бу исә о демәкдир ки, Азәрбајҹан һакимијјәти ҝөзәл билир ки, бу мәзлумлары наһагÂ јерә һәбс едибләр, сабаһ суперҝүҹләр онлара “ҝөз ағартсалар” довшан вәзијјәти алыб өзләринин сифаришли, сахта мәһкәмә гәрарларыны әһәмијјәтсиз һесаб едиб онлары азадлыға бурахаҹаглар. Амма, мәзлумун һеч ким архасында дајанмаса да Аллаһ онлары һимајә едәндир. О, чох ҝөзәл вәкилдир.\nҺеч кимә сирр дејил ки, Аллаһшүкүр мүәллим халг, вәтән дејәркән әслиндә мәгсәди һәр заман тәрәфини сахладығы, ону шејхүлислам едән һакимијјәтә тәрәфдаш вә тәрәфдар топламагдыр. Аллаһшүкүр мүәллим һеч заман ихласла “вәтән”, “халг” сөзләрини дилинә ҝәтирмјиб. Садәҹә, Азәрбајҹан һакимијјәти Гарабағ мәсәләсини пис вәзијјәтә салдығы үчүн халг вә мүхалифәт тәрәфиндән гынаглара туш ҝәлиб, бу да Аллаһшүкүр мүәллими нараһат едиб. Бир дәфә һакимијјәти халгын тәрәфини тутмаға чағырмадығы һалда һаглы олараг етираз едән инсанлары әслиндә һакимијјәтә гул олмаға чағырыр. Она ҝөрә һеч ким онлара инанмыр, инанмаг истәмир, инанмамагда һаглыдыр.


Q=18	C=9	SS=9	LS=9	PS=9	DC=0	LC=0	SD=0	BS=0	G0=9	G1=6	G2=3	DLID=az_RU	BODY=Ҹинләр вармы? | Мүгәддәс Јазылара аид суаллара ҹаваб\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Малта Мјанма Нидерланд Норвеч Раратонга Самоа Украјна Фарер Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс бислама болгар газах гырғыз еве ермәни естон ефик зулу ибо иврит илок инҝилис исланд испан италјан кечуа (Ајакучо) кикамба кикујју килуба кинјаруанда кирунди кореја коса кјангонде лингала луганда малагаси малај малајалам маҹар море нзема осетин пангасинан папјаменто (Аруба) папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар тви телугу тсонга тумбука түрк фарс фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон һинд әрәб\nБәли, вар. Ҹинләр «ҝүнаһа батмыш [мәләкләр]», Аллаһа гаршы үсјан галдыран руһани варлыглардыр (2 Петер 2:4). Аллаһа гаршы чыхараг ҹин адыны газанан илк мәләк Шејтан Иблисдир; Мүгәддәс Китабда о, «ҹинләрин һөкмдары» адланыр (Матта 12:24, 26).\nНуһун ҝүнләриндәки үсјан\nМүгәддәс Китабда гејд олунур ки, Нуһун ҝүнләриндәки Дашгындан габаг мәләкләрин үсјаны баш вермишди: «О заман Аллаһ оғуллары ҝөрдүләр ки, инсан гызлары чох ҝөзәлдир вә бәјәндикләри һәр гызы өзләринә арвад етдиләр» (Јарадылыш 6:2). Ҝүнаһа батмыш һәмин пис мәләкләр гадынларла ҹинси әлагәдә олмаг үчүн ҝөјдәки мүнасиб мәканларыны тәрк едиб јерә ендиләр вә инсан ҹилдинә ҝирдиләр (Јәһуда 6).\nДашгын оланда үсјанкар мәләкләр ҹисмани бәдәнләрини тәрк едәрәк ҝөјә гајытдылар. Анҹаг Аллаһ онлары гәбул етмәди; ҹәза олараг онлары инсан ҹилдинә ҝирмәк баҹарығындан мәһрум етди (Ефеслиләрә 6:11, 12).


Q=2	C=0	SS=0	LS=2	PS=0	DC=0	LC=0	SD=0	BS=1	G0=35	G1=31	G2=13	DLID=az_RU	BODY=Nur-az.com - ДҮНЈАДАН ЈОХ, ДҮНЈА МӘҺӘББӘТИНДӘН УЗАГ ОЛМАГ!\n25 Јанвар 2017\nДҮНЈАДАН ЈОХ, ДҮНЈА МӘҺӘББӘТИНДӘН УЗАГ ОЛМАГ!\nӘҝәр инсан јалныз өзү дүнјадан даһа чох ләззәт алмаг үчүн пул арзулајырса бу дүнјапәрәстликдир.\nӘмирәлмөминин Имам Әли (ә) өз өвладларына һәјатынын сон анларындакы вәсијјәтиндә бујурур: «Дүнја арханызҹа ҝәлсә дә, дүнјанын сорағына ҝетмәјин» бујуруғу будур ки, инсан дүнја ләззәтләринә ујуб ахирәти јаддан чыхармамалы, Аллаһа ибадәт-итаәт сајәсиндә әлдә олунан камилликләрдән мәһрум олмамалыдыр. Инсан тәбиәтән дүнја вә онун ләззәтләринә әлагәли олдуғундан инсаны бу бағлылыгдан вә әсарәтдән чәкиндирән ајә вә рәвајәтләринә нәзәр салаг. Дүнја мүәјјән шәртләр чәрчивәсиндә писләнилир. Јәни дүнја өзү өзлүјүндә Аллаһын јаратдығыдыр вә онда һеч бир нөгсан јохдур. Мәзәммәт олунан дүнја јох, она бағлылыг, она алданышдыр.\nİнсанын дүнјаны өзүнә мәгсәд сечмәси мәзәммәт олунур. Јәни елә бир һал ки, дүнјаја мараг ахирәт марагларына мане олур. Бәзиләри дүнјаны мәзәммәт едән ајә вә рәвајәтләрдән белә бир нәтиҹә чыхарыр ки, инсан дүнја һәјатыны бошлајыб бир кәнара чәкилмәли вә јалныз ибадәтә мәшғул олмалыдыр. Әлбәттә ки, белә бир гәнаәт көкүндән јанлышдыр вә Ислам тә`лимләри илә бир араја сығмыр. Мәгсәд инсанын тәрки-дүнја олмасы дејил. Биз дүнјада вәзифәләримизи јеринә јетирмәли, ишләримиздә Аллаһын разылығыны нәзәрдә тутмалыјыг. Әҝәр дүнја ләззәтләринә әсир олуб бир нөв «ләззәтпәрәст» олсаг, тәдриҹән һарам ишләрә дә јол верәрик. Бәли, әҝәр вәзифәмизи јеринә јетириб илаһи ҝөстәришләрә итаәт етсәк тәбии шәкилдә һалал ләззәтләрдән дә фајдаланаҹағыг. Бир сөзлә, инсан дүнја ләззәтләрини өзүнә һәјат мәгсәди сечмәмәлидир.\nДүнјадакы ишләри Аллаһ разылығы үчүн јеринә јетирмәк бир о гәдәр дә чәтин дејил. Рәвајәтләрдә гејд олундуғу кими, аиләнин еһтијаҹларыны тәмин етмәк өзү бир ибадәтдир: «Аиләсинин еһтијаҹларыны тәмин етмәк үчүн чалышан инсан Аллаһ јолунда вурушан инсан кимидир.» ("Биһарул-әнвар", ҹ.96, с.324, рәвајәт 13, баб 42.)\nŞүбһәсиз ки, Ислам ҹәмијјәтиндә ишләрин идарәси үчүн сәнәтә, әкинчилијә, тиҹарәтә вә бу гәбилдән олан диҝәр ишләрә еһтијаҹ вар. Ислам ҹәмијјәтинин еһтијаҹларыны тәмин етмәк мәгсәди илә бу саһәләрдә чалышан инсанын иши ибадәтдир. Белә бир тәлаш заһирән дүнја иши кими ҝөрүнсә дә, әслиндә ахирәт мәгсәдлидир. Дөврүмүздә бу мәсәлә өзүнү даһа габарыг ҝөстәрир. Ислам ҹәмијјәтинин инкишафы елм вә сәнәт, әкинчилик вә тиҹарәт саһәсиндә ҝеҹә-ҝүндүз тәлашлардан асылыдыр. Ујғун саһәләрдә чалышмалар олмадан бир милләтин ҝерчәкдән мүстәгил олмасы мүмкүнсүздүр. Буна ҝөрә дә истәнилән бир шәхс истәнилән бир саһәдә Ислам ҹәмијјәтинә хидмәт мәгсәди илә чалышарса, онун һәр дәгигәси ахирәт јөнүмлүдүр. Өнҹә бу барәдә Абдуллаһ ибн Әбу-Јәгурдан бу мөвзуда рәвајәт нәгл етдик. О дејир: Имам Садигә (ә) әрз етдим ки, сиз бизи дүнја мәһәббәтиндән чәкиндирсәниз дә биз дүнјаны севирик. Һәзрәт бујурду: «Дүнја вә онун малыны нә мәгсәдлә истәјирсән?» Әрз етдим ки, Һәҹҹә ҝетмәк, сәдәгә вермәк, јахынларыма вә гоһумларыма әл тутмаг, јохсуллара јардым ҝөстәрмәк үчүн.» Һәзрәт бујурду: «Бу дүнја јох, ахирәт үчүн чалышмагдыр.» ("Биһарул-әнвар", ҹ.96, с.62, рәвајәт 30, баб 122.)\nӘҝәр инсан јалныз өзү дүнјадан даһа чох ләззәт алмаг үчүн пул арзулајырса бу дүнјапәрәстликдир. Даһа писи одур ки, инсан һарам ишләр үчүн пул сораглаја. Амма хүмс вә зәкатыны өдәмәдән һалаллардан фајдаланмаг да бу гәбилдәндир. Инсан дүнја вә вар-дөвләти ваҹиб вә мүстәһәб вәзифәләрини јеринә јетирмәк үчүн диләјәрсә, бу дүнјапәрәстлик јох, ејнән ахирәт истәјидир.\nБу ҝүн мүсәлманлар дүнјанын азғын супер ҝүҹләринә бағлылыгдан гуртармаг, өзләрини тәмин етмәк гүдрәти әлдә етмәк мәгсәди илә дүнјәви ишләрин мүхтәлиф саһәләриндә ҹидди сәј ҝөстәрмәлидирләр. Ислам вә мүсәлманларын шәрәфини горумаг, онлары кафирләрә асылылыгдан гуртармаг үчүн атылан һәр аддым ибадәт вә ахирәтсевәрлик нүмунәсидир.\nДемәк, ајә вә рәвајәтләрдә дүнјанын мәзәммәтиндән белә бир нәтиҹә чыхармамалыјыг ки, иш-ҝүҹдән әл чәкиб хәлвәт бир ҝушәдә ибадәтә мәшғул олмалыјыг. Ахирәтә бағлылыг вә дүнјадан чәкинмәк бу мәнада дејил. Амма чохлары бу бәһанә илә ишдән гачыр, зәһмәтә гатлашмырлар. Унутмамалыјыг ки, дүнјаја бағлылыг нишанәләриндән бири дә тәнбәллик вә раһаттәләбликдир. Дүнја мәһәббәти тәбирини дүзҝүн анламајан бир зүмрә бу јолла зәһмәтдән чәкинир; елми тәһсил вә ишдән гачыр.\nİстәнилән бир һалда Ислам ҹәмијјәтинин хејринә олан иш чох дәјәрлидир, ибадәт вә ахирәтсевәрлик нүмунәсидир.


Q=4	C=1	SS=1	LS=0	PS=3	DC=0	LC=0	SD=0	BS=1	G0=62	G1=46	G2=13	DLID=az_RU	BODY=Јәһја 11 | Онлајн Мүгәддәс Китаб | Јени дүнја тәрҹүмәси\nИлазәрин өлүмү (1—16)\nИса Марта илә Мәрјәмә тәсәлли верир (17—37)\nИса Илазәри дирилдир (38—44)\nИсаја гаршы суи-гәсд һазырланыр (45—57)\n11 О заман Мәрјәмин вә баҹысы Мартанын+ јашадығы Бејтанијјә кәндиндә Илазәр адында бир адам хәстә јатырды. 2 Бу, Ағанын ајагларыны әтирли јағла јағлајыб сачы илә силән Мәрјәм иди.+ Хәстә јатан Илазәр онун гардашы иди. 3 Баҹылар Исаја хәбәр ҝөндәрдиләр: «Аға, әзиз достун хәстәдир». 4 Иса буну ешидәндә деди: «Бу хәстәлик өлүмә апармыр. Бу хәстәлик Аллаһы уҹалдаҹаг,+ Аллаһын Оғлу да онун васитәсилә уҹалаҹаг». 5 Иса Марта илә баҹысыны вә Илазәри чох истәјирди. 6 Анҹаг Илазәрин хәстәләндијини ешидәндә ики ҝүн дә олдуғу јердә галды. 7 Сонра шаҝирдләринә деди: «Ҝәлин јенә Јәһудијјәјә ҝедәк». 8 Шаҝирдләри дедиләр: «Рабби*,+ јәһудијјәлиләр тәзәликҹә сәни дашламаг истәјирдиләр,+ сәнсә јенә ора ҝедирсән?» 9 Иса ҹаваб верди: «Мәҝәр ҝүндүз он ики саат давам еләмир?+ Ҝүндүз ҝәзәнин ајағы һеч нәјә илишмир, чүнки о, бу дүнјанын ишығыны ҝөрүр. 10 Лакин ҝеҹә ҝәзәнин ајағы мүтләг нәјәсә илишәҹәк, чүнки о, зүлмәтдәдир». 11 Иса бунлары дејәндән сонра әлавә етди: «Достумуз Илазәр јухуја ҝедиб,+ мән исә ону ојатмаға ҝедирәм». 12 Шаҝирдләр дедиләр: «Аға, јатырса, демәли, сағалаҹаг». 13 Иса онун өлдүјүнү дејирди, онларса елә билдиләр ки, Иса ади јухудан данышыр. 14 Онда Иса ачыг деди: «Илазәр өлүб.+ 15 Мәним орада олмамағым сизин хејринизәдир, чүнки инди сизин иманыныз мөһкәмләнәҹәк. Дурун, онун јанына ҝедәк». 16 Бу вахт Әкиз ләгәбли Томас о бири шаҝирдләрә деди: «Ҝәлин ҝедәк, биз дә онунла өләк».+ 17 Иса ораја ҝәләндә өјрәнди ки, Илазәр артыг дөрд ҝүндүр сәрдабәјә гојулуб. 18 Бејтанијјә Јерусәлимин јахынлығында, орадан тәхминән үч километр* аралыда јерләширди. 19 Марта илә Мәрјәмә гардашларына ҝөрә башсағлығы вермәјә хејли јәһуди ҝәлмишди. 20 Марта ешидәндә ки, Иса ҝәлир, онун габағына чыхды, Мәрјәм+ исә евдә галды. 21 Марта Исаја деди: «Аға, сән бурада олсајдын, гардашым өлмәзди. 22 Анҹаг инди дә әминәм ки, Аллаһдан нә истәсән, сәнә верәҹәк». 23 Иса она деди: «Гардашын дириләҹәк». 24 Марта деди: «Билирәм, о, ахырынҹы ҝүндә, дирилмә+ заманы дириләҹәк». 25 Иса она деди: «Дирилмә вә һәјат мәнәм.+ Мәнә иман едән өлсә дә, һәјата гајыдаҹаг 26 вә мәнә инамла јашајан адам һеч вахт өлмәјәҹәк.+ Буна инанырсан?» 27 О ҹаваб верди: «Бәли, Аға, мән инанырам ки, сән Аллаһын Оғлусан, дүнјаја ҝәлмәли олан Мәсиһсән». 28 Марта буну дејиб ҝетди вә баҹысы Мәрјәми чағырыб тәкликдә она деди: «Устад+ ҝәлиб, сәни ҝөрмәк истәјир». 29 Мәрјәм буну ешидәндә дәрһал дуруб Исанын јанына ҝетди. 30 Иса һәлә кәндә ҝирмәмишди, Мартанын ону гаршыладығы јердә дурмушду. 31 Баҹылара башсағлығы вермәјә ҝәлмиш јәһудиләр Мәрјәмин ҹәлд дуруб евдән чыхдығыны ҝөрәндә галхыб онун далынҹа ҝетдиләр. Онлар елә дүшүндүләр ки, о, сәрдабәнин+ јанына ағламаға ҝедир. 32 Мәрјәм Исанын дурдуғу јерә ҝәлди вә ону ҝөрәндә ајагларына јыхылыб деди: «Аға, сән бурада олсајдын, гардашым өлмәзди». 33 Иса Мәрјәмин вә онунла ҝәлмиш јәһудиләрин ағлашдығыны ҝөрәндә бәрк гәһәрләнди вә дәриндән аһ чәкиб 34 сорушду: «Ону һара гојмусунуз?» Она дедиләр: «Аға, ҝедәк бах». 35 Иса ағлады.+ 36 Онда јәһудиләр дедиләр: «Ҝөр ону неҹә чох истәјирди!» 37 Бәзиләри исә белә дејирди: «Корун+ ҝөзүнү ачан бир шеј едә билмәзди ки, бу јазыг өлмәсин?» 38 Иса јенә дә дәриндән аһ чәкиб сәрдабәјә јахынлашды. Бу, мағара иди вә ағзына даш гојулмушду. 39 Иса деди: «Дашы кәнара чәкин». Мәрһумун баҹысы Марта она деди: «Аға, о, дөрд ҝүндүр ки, бурададыр, индијә јәгин ијләнәр». 40 Иса она деди: «Мәҝәр сәнә демәдим ки, инансан, Аллаһын әзәмәтини ҝөрәҹәксән?»+ 41 Дашы ҝөтүрдүләр. Иса ҝөјә бахыб+ деди: «Шүкүрләр олсун сәнә, Ата, мәни ешитдин. 42 Билирәм, Сән мәни һәмишә ешидирсән. Анҹаг буну бурада дурмуш ҹамаатдан өтрү дедим ки, мәни Сәнин ҝөндәрдијинә инансынлар».+ 43 Иса буну дејиб уҹадан сәсләди: «Илазәр, чөлә чых!»+ 44 Өлмүш адам сәрдабәдән чыхды. О, сарғыларла кәфәнләнмишди, үзүнү исә дәсмалла өртмүшдүләр. Иса деди: «Кәфәнини ачын, азад олсун». 45 Мәрјәмин јанына ҝәлмиш јәһудиләрин чоху буну ҝөрәндә Исаја иман етди.+ 46 Бәзиләри исә ҝедиб Исанын нә етдијини фәрисиләрә данышдылар. 47 Онда бөјүк каһинләр вә фәрисиләр Синедриону топлајыб тәдбир төкмәјә башладылар: «Биз нә едәк? Бу адам чохлу мөҹүзә ҝөстәрир.+ 48 Ону өзбашына гојсаг, һамы она инанаҹаг, онда ромалылар ҝәлиб һәм мәбәдимизи, һәм дә халгымызы әлә кечирәҹәкләр». 49 Онлардан бири, һәмин ил баш каһин олан Гајафа+ Синедриона деди: «Сиз һеч нә билмирсиниз, 50 баша дүшмүрсүнүз ки, бүтүн халгын мәһвиндәнсә, бир адамын халг уғрунда өлмәси сизин үчүн даһа јахшыдыр». 51 Амма о, бу сөзләри өзүндән демәди, һәмин ил баш каһин олдуғундан Исанын халг үчүн өләҹәјини пејғәмбәрлик етди. 52 Амма Иса јалныз халг үчүн јох, Аллаһын пәрән-пәрән дүшмүш өвладларыны бир јерә јығмаг үчүн дә өлдү. 53 Онлар о ҝүн Исаны өлдүрмәјә гәрар вердиләр. 54 Буна ҝөрә дә Иса артыг јәһудиләрин арасында ачыг-ашкар ҝәзмирди. О, сәһраја јахын бир бөлҝәјә, Әфраим+ адланан шәһәрә ҝетди вә шаҝирдләри илә орада галды. 55 Јәһудиләрин Пасха бајрамы+ јахынлашырды. Әтраф јерләрдән хејли адам бајрам габағы пакланмаг үчүн Јерусәлимә ҝәлмишди. 56 Онлар Исаны ахтарырдылар вә мәбәддә дуруб бир-биринә дејирдиләр: «Ҝөрәсән, о, бајрама ҝәлмәјәҹәк?» 57 Бөјүк каһинләр вә фәрисиләр исә әмр етмишдиләр ки, онун јерини билән адам ҝәлиб онлара хәбәр версин. Онлар Исаны тутмаг истәјирдиләр.\n^ Һәрфән: тәхминән 15 стади. Б14 әлавәсинә бах.


Q=4	C=0	SS=0	LS=4	PS=0	DC=0	LC=0	SD=0	BS=1	G0=16	G1=14	G2=7	DLID=az_RU	BODY=Nur-az.com - Бәшәријјтин гејби јардымлара еһтијаҹы вармы?\nБәшәријјтин гејби јардымлара еһтијаҹы вармы?\nБәшәријјәтин бүдрәмәләринин мәншәји тәкҹә наданлыг дејил.\nБәзиләри елә дүшүнүрләр ки, бу ҝүн елми-техники тәрәггијә наил олмуш бәшәријјәтин гејби јардымлара еһтијаҹы јохдур.\nАмма билмәлијик ки, бәшәријјәтин бүдрәмәләринин мәншәји тәкҹә наданлыг дејил. Әҝәр проблемләри доғуран тәкҹә наданлыг олсајды, елм вә техника көмәјә ҝәлиб бәшәријјәти хилас едә биләрди. Амма мөвҹуд чәтинликләрин мәлуматсызлыгдан әлавә дә амилләри вар. Заман өтдүкҹә проблемләрин артымы ујғун јардымлара еһтијаҹдан данышыр. Бәшәријјәтә проблем јарадан диҝәр амилләри нәзәрдән кечирәк: ҹиловланмамыш нәфс истәкләри , шәһвәт вә гәзәб, тамаһкарлыг, вәзифәпәрәстлик, комфорт истәји, бир сөзлә, буҝүнкү бәшәријјәти јолундан аздыран мәнафепәрәстлик! Бу ҝүн елм бәшәријјәтин ән бөјүк дүшмәнинә чеврилмишдир. Елм өз-өзлүјүндә ишыг олса да, бу ишыгдан һансы јолда истифадә олунмасы мүһүмдүр. Елм һәдәфи мүәјјәнләшдирмир. О, мәгсәдә чатмаг үчүн, садәҹә, бир васитәдир.\nВил Дорант дејир: “Биз техника бахымындан ҝүҹләнмиш, мәгсәд бахымындан јохсуллашмышыг.” (“Фәлсәфәнин ләззәтләри”.) Елм вә технолоҝија дөврүнүн инсаны шәһвәт вә гәзәб бахымындан гәдим инсанлардан фәргләнмир. Елм нәфс азғынлыгларынын гаршысыны ала билмәмишдир. Елми инкишаф фашизмин маһијјәтини дәјишә билмәмиш, әксинә, примитив гылынҹдан атом бомбасына чевриләрәк чиркин мәгсәдләрин һәјата кечмәси үчүн васитә олмушдур.\nРассел дејир: “Һазыркы дөвр елә бир дөврдүр ки, һејрәт һисси зәифликлә бирликдә һамыны бүрүмүшдүр. Елә бир саваша доғру һәрәкәтдәјик ки, тәгрибән, кимсә ону истәмир. Елә бир саваш ки, бәшәр нөвүнүн бөјүк бир һиссәсини јохлуг аләминә ҝөндәрәҹәк...”\nИнсан мадди вә заһири амилләр әсасында мүһакимә апарса, бу бәнбинликләрә һагг газандырар. Бу бәдбинликләри арадан галдырмаг үчүн исә гејби јардымлара иман зәруридир. Белә бир инам бәдбинлији никбинликлә әвәз едир вә инсан инаныр ки, бәшәријјәтин сәадәти, рифаһ вә камиллији, әмин-аманлығы ҝәләҹәкдәдир вә бәшәријјәтин јолуну ҝөзләјир.\nБәли, илаһи мәктәбдә тәрбијә алмыш шәхс белә дејир: Ола билмәз ки, дүнја бир нечә дәлинин әли илә виран гојулсун. Дүнја тәһлүкә гаршысындадырса да, Аллаһ кечмишдә мөҹүзә ҝөстәриб бәшәријјәтә јардым етдији кими индики шәраитдә дә ағыллары һејран гојаҹаг иш ҝөрмәклә өз хиласкарыны ҝөндәрәҹәк...\nШәһид Мүтәһһәри бујурур: “Бу дүшүнҹә һәр шејдән өнҹә тәбиәт аләминдәки ҝедишата, тарихи тәкамүлә, ҝәләҹәјә инамдан, бәшәријјәтин хош ҝәләҹәјинә никбинликдән доғур...”


Q=13	C=4	SS=4	LS=4	PS=4	DC=0	LC=0	SD=0	BS=0	G0=16	G1=12	G2=5	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Малта Мјанма Непал Нидерланд Норвеч Таити Украјна Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бикол болгар га газах ган гуарани гуахиро гырғыз дхолуо еве ермәни естон ефик занде зулу ибо иврит илок инҝилис исланд испан италјан каонде каталан кечуа (Боливија) кикујју килуба кимбунду кинјаруанда кирунди кисонге кисси кореја коса крио латыш лингала лози луганда малагаси малај масатек (Хуаутла) мајја маҹар монгол море нгабар нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили суаһили (Конго) тагалог таи татар тви тетела тигре тсонга тумбука түрк умбунду фин франсыз хорват чех чибемба чилуба читонга чичева шона јапон јунан ҝүрҹү Һаити креолу һилигајнон әрәб\nҮЗ ГАБЫҒЫНДА| ҺӘЈАТЫНЫЗЫ ДӘЈЫШӘҸӘК ҺӨКУМӘТ\nБу ҝүн дүнјада милјонларла инсанлар Аллаһын гурдуғу Һөкумәтә пәнаһ апарырлар. Онлар Иса пејғәмбәрин бујурдуғу кими, бу Һөкумәтин јер үзүндә идарәни әлә алмасы үчүн Аллаһа дуа едирләр (Матта 6:10).\nАмма гәрибәдир ки, Аллаһын Һөкумәти милјонларла инсан үчүн бу гәдәр дәрин мәна кәсб етсә дә, динләрин чоху она әһәмијјәтсиз јанашыр. «Чох мараглыдыр ки, Иса сәмави Падшаһлыг адландырдығы тәлимә чох өнәм вердији һалда, христиан мәзһәбләринин әксәријјәти өз... тәлимләриндә бу мөвзуја олдугҹа аз өнәм верир», — дејә тарихчи Һерберт Уелс гејд етмишди.\nОнлардан фәргли олараг, Јеһованын Шаһидләри Аллаһын Һөкумәтинә вә ја Мүгәддәс Китаб дили илә десәк, Аллаһын Падшаһлығына чох бөјүк өнәм верирләр. Ҝөтүрәк сизин охудуғунуз бу журналы. Бу, бизим әсас нәшримиздир вә 220 дилә дәрҹ олунур. Һәр сајы тәхминән 46 милјон тиражла чап олунан бу журнал дүнјада ән ҝениш јајылмыш журналдыр. Бәс журналын башлыҹа мәгсәди нәдир? Журналын там адына фикир верин: «Ҝөзәтчи гүлләси Јеһова Аллаһын Падшаһлығыны бәјан едир» *.\nЈеһованын Шаһидләри Аллаһын Падшаһлығыны бәјан етмәк үчүн нәјә ҝөрә бу гәдәр ҹан јандырырлар? Әввәла, она ҝөрә ки, Аллаһын Падшаһлығы дүнјада ән ваҹиб китаб олан Мүгәддәс Китабын әсас хәбәридир. Үстәлик, биз әминик ки, бу Падшаһлыг бу ҝүн бәшәријјәтин үзләшдији проблемләри арадан галдыраҹаг јеҝанә һөкумәтдир.\nЈеһованын Шаһидләри Аллаһын Падшаһлығыны бүтүн дүнјада ҹар чәкмәклә Иса пејғәмбәрин нүмунәсини изләјирләр. Аллаһын Падшаһлығы пејғәмбәрин һәјатынын вә ибадәтинин өзәји иди (Лука 4:43). Иса пејғәмбәр үчүн бу Падшаһлыг нәјә ҝөрә белә өнәмли иди? Бәс бунун сизин үчүн әһәмијјәти вармы? Мүгәддәс Китаб әсасында верилән бу суалларын ҹавабыны, бујурун, нөвбәти мәгаләләрдән охујун.\n^ абз. 5 «Јеһова» Аллаһ-Тааланын Мүгәддәс Китабда ачыгланан адыдыр.


Q=2	C=0	SS=0	LS=1	PS=0	DC=0	LC=0	SD=0	BS=1	G0=116	G1=102	G2=57	DLID=az_RU	BODY=Никаһ гурулушунун мәгсәди | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Самоа Соломон Адалары пиҹини Тајван жест дили Тувалу Уелс Украјна Финландија жест дили Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дхолуо еве ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) ламба латыш лози лувале луганда лунда малагаси малај малајалам мамбве-лунгу маратһ мајја маҹар мбунда михе монгол море ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) пиҹин (Камерун) полјак португал пәнҹаб румын рунјанкоре рус рус жест дили санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсонга тумбука түрк түркмән урду урһобо фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү Ҹәнуби Африка жест дили һауса һилигајнон һинд әрәб өзбәк\n«Јеһова Аллаһ деди: “Инсанын тәк олмасы јахшы дејил. Онун үчүн ону тамамлајан бир көмәкчи јарадаҹағам”» (ЈАР. 2:18).\nНӘҒМӘ: 36, 11\nНәјә ҝөрә демәк олар ки, никаһ Аллаһын әнамыдыр?\nАдәмин дөврүндән Исанын дөврүнә гәдәр мөвҹуд олан никаһ гурулушуну тәсвир един.\nМәсиһијә евләниб-евләнмәмәклә бағлы гәрар вермәјә нә көмәк едә биләр?\n1, 2. а) Аиләнин тәмәли неҹә гојулуб? б) Аллаһ илк ҹүтлүјә никаһла бағлы нәји баша салмаг истәјирди? (Мәгаләнин әввәлиндәки шәклә бахын.)\nНИКАҺ инсан һәјатында мүһүм јер тутур. Никаһын әсасынын неҹә вә һансы мәгсәдлә гојулдуғуну нәзәрдән кечирмәк бу гурулуша дүзҝүн јанашмаға вә аиләни даһа хошбәхт етмәјә көмәк едә биләр. Аллаһ илк инсан олан Адәми јаратдыгдан сонра һејванлары онун јанына ҝәтирирди ки, онлара ад гојсун. Амма «инсан үчүн мүнасиб бир көмәкчи тапылмады». Буна ҝөрә дә Аллаһ Адәми дәрин јухуја вериб онун габырғасынын бирини чыхарды, ондан гадын јаратды вә гадыны Адәмин јанына ҝәтирди. (Јарадылыш 2:20—24 ајәләрини охујун.) Беләликлә, Аллаһ никаһын тәмәлини гојду.\n2 «Инсан өз ата-анасыны тәрк едиб арвадына бағланаҹаг вә икиси бир бәдән олаҹаг» (Мәт. 19:4, 5). Иса тәсдиг етмишди ки, бу сөзләри дејән Јеһова Аллаһ иди. Аллаһ илк гадыны Адәмин габырғасындан јаратмагла, ола билсин, бу ҹүтлүјә онларын мөһкәм телләрлә бир-биринә бағлы олдуғуну ҝөстәрмәк истәјирди. Аллаһ аиләни јараданда әрлә-арвадын бошанмағыны, јахуд инсанын һәјат јолдашы ола-ола бир нечә нәфәрлә аилә гурмасыны нијјәт етмәмишди.\nНИКАҺЫН ЈЕҺОВАНЫН НИЈЈӘТИНДӘКИ РОЛУ\n3. Аллаһ никаһ гурулушуну һансы мәгсәдлә јаратмышды?\n3 Адәм арвадыны чох севирди. О, сонралар онун адыны Һәвва гојду. Һәвва Адәмә мүнасиб һәјат јолдашы вә көмәкчи иди. Әр-арвад кими гоша өмүр сүрмәк онлара хошбәхтлик ҝәтирирди (Јар. 2:18). Никаһ гурулушуну јаратмагда Аллаһын мәгсәди о иди ки, бүтүн јер үзү инсанларла долсун (Јар. 1:28). Буна ҝөрә дә, өвладлар валидејнләрини чох севсәләр дә, бир ҝүн аилә гуруб онлардан ајрылмалы идиләр. Инсанлар дүнјаја јајылмалы вә бүтүн Јер күрәсини ҹәннәтә чевирмәли идиләр.\n4. Илк никаһла нә баш верди?\n4 Тәәссүфләр олсун ки, Адәмлә Һәвванын никаһы мәғлубијјәтә уғрады. Онлар ирадә азадлығындан суи-истифадә едәрәк Јеһованын сөзүндән чыхдылар. «Гәдим илан», јәни Шејтан Һәвваны инандырды ки, «хејирлә шәри билмә ағаҹынын» мејвәсиндән јесә, гејри-ади һикмәтә саһиб олаҹаг, јахшы илә писи ајырд етмәји баҹараҹаг. Һәвва әринин башчылығына һөрмәтсизлик етди, бу мәсәлә илә бағлы онунла мәсләһәтләшмәди. Адәм дә Аллаһа итаәт етмәк әвәзинә, арвадынын тәклиф етдији мејвәни једи (Вәһј 12:9; Јар. 2:9, 16, 17; 3:1—6).\n5. Адәмлә Һәвванын Јеһоваја вердији ҹавабдан һансы ибрәт дәрсини алырыг?\n5 Аллаһ Адәмлә Һәвваны сорғу-суал едәндә Адәм ҝүнаһы арвадынын бојнуна атды: «Сәнин мәнә вердијин гадын — о, мәнә ағаҹын мејвәсиндән верди, мән дә једим». Һәвва исә иланын ону алдатдығыны деди (Јар. 3:12, 13). Бу бош бәһанәләр онлара бәраәт газандырмады. Итаәтсизлик ҝөстәрдикләри үчүн Јеһова бу үсјанкарлара һөкм кәсди. Бу, бизим үчүн бир хәбәрдарлыгдыр: аиләнин хошбәхт олмасы үчүн әр дә, арвад да өз өһдәсинә дүшән вәзифәни јеринә јетирмәлидир вә Јеһоваја табе олмалыдыр.\n6. Јарадылыш 3:15 ајәсини неҹә изаһ едәрдиниз?\n6 Иблис Әдән бағында Јеһованын нијјәтини позмаға чалышса да, Јеһова Мүгәддәс Китабдакы илк пејғәмбәрлик васитәсилә бәшәријјәтә үмид верди. (Јарадылыш 3:15 ајәсини охујун.) Һәмин ајәдә дејилир ки, «гадын»ын «өвлад»ы Шејтаны, үсјанкар мәләји мәһв едәҹәк. Бу пејғәмбәрликдә Јеһова Аллаһ ҝөјдәки садиг мәләкләрлә арасындакы јахын мүнасибәти мүәјјән мәнада тәсвир етмишди. Мүгәддәс Китабда Аллаһын садиг мәләкләрдән ибарәт тәшкилаты гадына бәнзәдилир. Аллаһ бу руһани варлыглардан бирини ҝөндәрәҹәкди ки, Иблиси мәһв етсин вә итаәткар инсанлара Адәмлә Һәвванын итирдији ҝөзәл ҝәләҹәји, јәни әбәди һәјаты бәхш етсин (Јәһ. 3:16).\n7. а) Адәмлә Һәвванын үсјаны никаһ гурулушуна неҹә тәсир етди? б) Мүгәддәс Китабда әрләрә вә арвадлара нә бујрулур?\n7 Адәмлә Һәвванын үсјаны һәм онларын аиләсинә, һәм дә онлардан сонра гурулан бүтүн аиләләрә зәрбә вурду. Мәсәлән, Һәвва вә ондан сонра дүнјаја ҝәлән бүтүн гадынлар һамиләлик вахты вә доғуш заманы ҝүҹлү ағрылар кечирәҹәкди. Гадынлар әрләринә бөјүк еһтијаҹ дујаҹаг, әрләри исә онларын үзәриндә ағалыг едәҹәкди, һәтта онларла гәддарҹасына давранаҹагды вә бу һал дөврүмүздә бир чох аиләләрдә мүшаһидә олунур (Јар. 3:16). Мүгәддәс Китабда әрләрә мәһәббәтлә башчылыг етмәк, гадынлара исә әрләринә табе олмаг бујрулур (Ефес. 5:33). Үрәјиндә Аллаһа мәһәббәт олан әр вә арвад әл-әлә вериб бирҝә чалышарса, чох сөз-сөһбәтин гаршысыны ала биләр, һәтта бу кими һаллары тамамилә арадан галдырмаг олар.\nАДӘМИН ДӨВРҮНДӘН ДАШГЫНА ГӘДӘРКИ НИКАҺ ГУРУЛУШУ\n8. Адәмдән Нуһа гәдәрки дөврдә гурулан никаһлар барәдә данышын.\n8 Адәм вә Һәвванын оғул-гызлары дүнјаја ҝәлди (Јар. 5:4). Онларын илк оғлу Габил доғмаларындан бири илә евләнди. Габилин нәслиндән олан Ләмек Мүгәддәс Китабда ады чәкилән илк икиарвадлы киши олуб (Јар. 4:17, 19). Адәмдән Дашгына гәдәр јашајан нәслин ичиндә Јеһоваја ибадәт едән ҹәми бир нечә нәфәрин, мәсәлән, Һабил, Һәнуг, Нуһ вә онун аиләсинин ады чәкилир. Мүгәддәс Китабда дејилир ки, Нуһ пејғәмбәрин дөврүндә «Аллаһ оғуллары инсан гызларына фикир вермәјә башладылар вә ҝөрдүләр ки, чох ҝөзәлдирләр. Онлар бәјәндикләри гызлары өзләринә арвад етмәјә башладылар». Инсан ҹилдинә ҝирмиш мәләкләр вә гадынлар арасындакы анормал јахынлыг нәтиҹәсиндә зоракылыг төрәдән нәһәнҝ адамлар дүнјаја ҝәлди. Бу азмыш кими, о дөврдә инсанлар тамам позулмушду, «үрәкләриндәки фикирләр вә нијјәтләр анҹаг пислијә мејилли» иди (Јар. 6:1—5).\n9. Јеһова Аллаһ Нуһун дөврүндәки шәр инсанлара нә етди вә о дөврдә баш верәнләрдән өзүмүзә һансы дәрси ҝөтүрмәлијик?\n9 Јеһова Аллаһ Дашгын ҝөндәриб Нуһун дөврүндәки шәр инсанлары мәһв етди. О вахт инсанларын башы өз ишләринә о гәдәр гарышмышды ки, мәһвин јахынлашдығыны хәбәр верән «салеһлик ҹарчысы... Нуһу» веҹләринә алмырдылар (2 Бут. 2:5). Иса бизим дөврү о дөврә бәнзәтмишди. (Мәтта 24:37—39 ајәләрини охујун.) Бу ҝүн дә сон ҝәлмәздән әввәл Аллаһын Падшаһлығы һаггындакы мүждә халглара шәһадәт олсун дејә дүнјанын һәр јериндә тәблиғ олунур вә әксәр инсанлар бу хәбәрә гулаг асмыр. Ҝәлин јол вермәјәк ки, никаһ вә ушаглары бөјүтмәк кими гајғылар Јеһованын ҝүнүнүн јахын олдуғу бу дөврдә бизи руһани ҹәһәтдән јухуја версин.\nДАШГЫНДАН ИСАНЫН ДӨВРҮНӘ ГӘДӘРКИ НИКАҺ ГУРУЛУШУ\n10. а) Бир чох халгларда әхлагсызлыг нә дәрәҹәдә ҝениш јајылмышды? б) Ибраһим вә Сара аиләли инсанлар үчүн һансы нүмунәни гојублар?\n10 Нуһ да, онун үч оғлу да бир арвад алмышды, буна бахмајараг, пејғәмбәрләрин дөврүндә чохарвадлылыг ҝениш јајылмышды. Бир чох халгларда әхлагсызлыг нормал сајылырды, һәтта дини ајинләрә дахил иди. Мәсәлән, Ибрам (Ибраһим) вә һәјат јолдашы Сарајын (Сара) Аллаһа итаәт едәрәк көчдүјү Кәнан дијарынын сакинләри әхлагсыз һәјат тәрзи сүрүр вә никаһа һөрмәт етмирдиләр. Сәдум вә Әмурәнин әһалиси о дәрәҹәдә әхлагсыз иди ки, Јеһова Аллаһ ораны мәһв етмәк гәрарына ҝәлди. Амма Ибраһим пејғәмбәр нүмунәви аилә башчысы иди. Арвады Сара да әринин башчылығына һөрмәт етмәклә гадынлара ҝөзәл нүмунә гојуб. (1 Бутрус 3:3—6 ајәләрини охујун.) Ибраһим пејғәмбәр тәдбир ҝөрмүшдү ки, оғлу Исһаг Јеһоваја ибадәт едән гызла аилә гурсун. Исһаг да оғлу Јагубла бағлы ејни тәдбири ҝөрмүшдү. Исһагын бу оғлундан Исраилин он ики гәбиләси төрәмишди.\n11. Мусанын гануну исраиллиләри нәдән мүдафиә едирди?\n11 Сонралар Јеһова Аллаһ Јагубун (Исраилин) өвладлары илә әһд бағлады. Муса пејғәмбәрә верилән ганун о дөврдә, чохарвадлылыг да дахил олмагла, никаһла бағлы мөвҹуд олан гајда-ганунлары тәнзимләмишди. Ганун һәмчинин исраиллиләрә бүтпәрәстләрлә аилә гурмағы гадаған едирди, бунунла да онлары руһани ҹәһәтдән мүдафиә етмиш олурду. (Ганунун тәкрары 7:3, 4 ајәләрини охујун.) Адәтән, аиләдә проблемләр јарананда исраиллиләр ағсаггаллара мүраҹиәт едирдиләр. Јеһова онлара хәјанәт вә гысганҹлыг мәсәләси илә, һәмчинин һәјат јолдашынын сәдагәтинә шүбһә јаранан һалларла бағлы гајдалар вермишди. Бошанмаға иҹазә верилирди, амма мүәјјән шәртләр алтында. Мәсәлән, киши арвадында ләјагәтсизлик ҝөрәрдисә, ону бошаја биләрди (Ган. 24:1). Ганунда јазылмамышды, «ләјагәтсизлик» дејиләндә конкрет нә нәзәрдә тутулур. Анҹаг әминликлә демәк олар ки, сөһбәт хырда мәсәләләрдән ҝетмирди (Лав. 19:18).\nҺӘЈАТ ЈОЛДАШЫНЫЗА ХӘЈАНӘТ ЕТМӘЈИН\n12, 13. а) Мәлаки пејғәмбәрин дөврүндә әксәр кишиләр арвадларына неҹә хәјанәт едирдиләр? б) Мәсиһи башгасынын һәјат јолдашы илә әхлагсызлыг едәрсә, ону һансы агибәт ҝөзләјир?\n12 Мәлаки пејғәмбәрин дөврүндә әксәр јәһудиләр арвадларына хәјанәт едирди, мин бир бәһанә ҝәтирәрәк онлары бошајырдылар. Ола билсин, бу кишиләр ҹаванлыгда евләндикләри гадынлары бошајырдылар ки, даһа ҹаваны илә вә һәтта бүтпәрәст гадынла евләнсинләр. Иса Мәсиһ јер үзүндә јашадығы дөврдә јәһуди кишиләр арвадлары илә хаинҹәсинә давраныб онлары «һәр сәбәбә ҝөрә» бошајырдылар (Мәт. 19:3). Јеһова Аллаһ бу ҹүр бошанма һалларына нифрәт едирди. (Мәлаки 2:13—16 ајәләрини охујун.)\n13 Бу ҝүн мәсиһи аиләләрдә хәјанәтә јер јохдур. Мисал үчүн, тәсәввүр един, бир мәсиһи башгасынын һәјат јолдашы илә әхлагсызлыг едир вә өз һәјат јолдашы илә бошаныб онунла аилә гурур. Әҝәр о төвбә етмирсә, јығынҹағын руһани ҹәһәтдән тәмиз галмасы үчүн јығынҹагдан кәнар едилир (1 Кор. 5:11—13). Бәрпа олунмаздан әввәл бу инсан «төвбәјә јарашан бәһрәләр» ҝәтирмәлидир (Лука 3:8; 2 Кор. 2:5—10). Дүздүр, ҝүнаһкарын бәрпа олунмасы үчүн конкрет мүддәт гојулмур. Амма һәрдән инсанын үрәкдән төвбә етмәси вә јығынҹагда бәрпа олунмасы бир вә ја бир нечә ил чәкә биләр. О бәрпа олунса да, һәлә дә «Аллаһын һөкм күрсүсү гаршысында» дурур, јәни, доғрудан да, пешман олдуғуну сүбут етмәлидир. (Ром. 14:10—12; «Ҝөзәтчи гүлләси» журналынын 2006-ҹы ил 15 сентјабр сајынын 29 вә 30-ҹу сәһифәләринә (рус.) бахын.)\nМӘСИҺИЛИК ВӘ НИКАҺ\n14. Мусанын гануну һансы мәгсәдә хидмәт едирди?\n14 Исраиллиләр 1500 илдән чох Мусанын гануну алтында јашајыблар. Бу ганун Аллаһын халгына никаһла, һәмчинин диҝәр шејләрлә бағлы мәсәләләри һәлл етмәјә көмәк едирди вә онлары Мәсиһин ҝәлишинә һазырлајырды (Гал. 3:23, 24). Иса Мәсиһин өлүмү илә бу ганун ләғв олунду вә Јеһова Аллаһ јени бир гурулуш тәсис етди (Ибр. 8:6). Мусанын ганунунда олан бәзи шејләрә артыг јол верилмирди.\n15. а) Мәсиһиләр никаһла бағлы һансы гануна әмәл етмәлидирләр? б) Мәсиһи јалныз һансы һалда бошана биләр?\n15 Бир дәфә фәрисиләр Исаја бошанма илә бағлы суал верәндә о, ҹавабында демишди ки, Муса пејғәмбәр арвады бошамаға иҹазә версә дә, «башланғыҹдан белә олмајыб» (Мәт. 19:6—8). Бунунла Иса ҝөстәрмишди ки, Әдән бағында никаһла бағлы гојулан ганун мәсиһи јығынҹағында да ганун олаҹаг (1 Тим. 3:2, 12). Әрлә-арвад «бир бәдән» олмалы, јәни бир-биринә бағлы олмалыдыр. Аллаһа вә бир-биринә бәсләдикләри мәһәббәт онлар арасындакы бағлары мөһкәм, сарсылмаз етмәлидир. Мәсиһи зинадан башга һеч бир сәбәбә ҝөрә бошаныб башгасы илә евләнә билмәз (Мәт. 19:9). Амма о, истәсә, зина етдијинә ҝөрә пешман олан һәјат јолдашыны бағышлаја биләр, неҹә ки, Һушә пејғәмбәр әхлагсыз арвады Ҝүмәри бағышламышды. Јеһова Аллаһ да руһани ҹәһәтдән јолуну азмыш Исраил халгына онлар төвбә едәндән сонра мәрһәмәт ҝөстәрмишди (Һушә 3:1—5). Анҹаг әҝәр мәсиһи хәјанәт етмиш һәјат јолдашы илә јахынлыг едәрсә, бу, ону бағышладығыны ҝөстәрир вә Мүгәддәс Китаба әсасән, артыг онунла бошана билмәз.\n16. Иса субајлыгла бағлы нә демишди?\n16 Иса Мәсиһ гејд етмишди ки, мәсиһи јалныз зинаја ҝөрә бошана биләр. Сонра о, «илаһи әнам» олан субајлыг барәдә сөз ачмыш вә демишди: «Бу ҹүр јашамағы баҹаран гој бу ҹүр јашасын» (Мәт. 19:10—12). Бүтүн диггәтләрини Јеһоваја хидмәтә ҹәмләмәк үчүн бир чохлары субај галмаг гәрарына ҝәлирләр. Буна ҝөрә онлар тәрифәлајигдирләр.\n17. Мәсиһијә евләниб-евләнмәмәклә бағлы гәрар вермәјә нә көмәк едә биләр?\n17 Инсана евләниб-евләнмәмәклә бағлы гәрар вермәјә нә көмәк едә биләр? О ҝөтүр-гој етмәлидир, субај галмағы баҹараҹаг ја јох. Һәвари Булус субај галмағы мәсләһәт ҝөрсә дә, демишди: «Әхлагсызлыг баш алыб ҝетдији үчүн гој һәр кишинин өз арвады, һәр гадынын да өз әри олсун». О һәмчинин гејд етмишди: «Өзләрини сахлаја билмирләрсә, гој евләнсинләр, чүнки еһтирас ичиндә говрулмагданса, евләнмәк јахшыдыр». Аилә гурмаг инсаны мастурбасијадан вә әхлагсызлыгдан горуја биләр. Һәваринин нөвбәти сөзләринә әсасән, субајлар јашы да нәзәрә алмалыдырлар: «Кимсә еһтирасыны ҹиловлаја билмирсә вә артыг ҝәнҹлијинин гајнар чағы өтүбсә, гој белә етсин: евләнмәк истәјирсә, гој евләнсин. О, ҝүнаһ етмир» (1 Кор. 7:2, 9, 36; 1 Тим. 4:1—3). Амма мәсиһи јалнызҹа ҝәнҹлијә хас истәјини, еһтирасыны сахлаја билмәдији үчүн аилә гурмамалыдыр. О, аилә мәсулијјәти дашымаг үчүн һазыр олмалыдыр.\n18, 19. а) Мәсиһи аиләсинин тәмәли неҹә гојулмалыдыр? б) Нөвбәти мәгаләдә нәји арашдыраҹағыг?\n18 Мәсиһи аиләсинин тәмәли өзүнү Јеһоваја һәср етмиш вә Ону үрәкдән севән ики шәхс тәрәфиндән гојулмалыдыр. Онлар бир-бириләрини о дәрәҹәдә мөһкәм севмәлидирләр ки, өмүр боју бир јердә јашамаға һазыр олсунлар. Тәбии ки, мәсиһи аилә гуранда Аллаһын хејир-дуасыны алмаг истәјирсә, аилә гурдуғу адам «Ағанын јолунда олмалыдыр» (1 Кор. 7:39). Аиләсинин хошбәхт олмасы үчүн мәсиһи Мүгәддәс Китабда никаһла бағлы верилән мәсләһәтләрә әмәл етмәлидир.\n19 Ахырзаманда јашадығымыз үчүн инсанларын чохунда никаһы хошбәхт едән кејфијјәтләр јохдур (2 Тим. 3:1—5). Нөвбәти мәгаләдә мәсиһиләрә һәјатдакы чәтинликләрә бахмајараг, никаһда хошбәхт олмаға көмәк едән принсипләри нәзәрдән кечирәҹәјик. Бу, онлара Аллаһын халгы илә бирликдә һәјата апаран јолда јеримәјә көмәк едәҹәк (Мәт. 7:13, 14).\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2016\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2016


Q=9	C=0	SS=0	LS=9	PS=0	DC=0	LC=0	SD=0	BS=1	G0=13	G1=10	G2=5	DLID=az_RU	BODY=Nur-az.com - Ајәтуллаһ Амили: Америка Конгреси нә үчүн ермәниләрин Хоҹалыда төрәтдији сојгырымы танымыр?\nАјәтуллаһ Амили: Америка Конгреси нә үчүн ермәниләрин Хоҹалыда төрәтдији сојгырымы танымыр?\nАјәтуллаһ Сејид Һәсән Амили бу һәфтәнин ҹүмә намазы хүтбәләриндә дејиб: “Бу һәфтә Америка дөвләти ермәниләрин иддиа етдији сојгырымын Конгрес тәрәфиндән рәсми олараг танынмасындан сонра она вето гојду.”\nВәлијји-фәгиһин нүмајәдәси вә Әрдәбилин имам ҹүмәси Ајәтуллаһ Сејид Һәсән Амили ҹүмә намазынын ибади-сијаси хүтбәләринин бир һиссәсиндә дејиб: “Бу ујдурулмуш сојгырымын доғрулуғуну гәбул етсәк белә, биринҹиси бу һадисәнин Османлы дөвләти заманы баш вердији һалда онун бәдәлини нә үчүн Түркијәнин буҝүнкү әһалиси өдәмәлидир? Икинҹиси, дүнјанын ән бөјүк сојгырымыны Инҝилтәрә дөвләти Иранда төрәтмишдир. Бу һадисә икинҹи дүнја мүһарибәси дөврүндә Инҝилтәрә дөвләтинин Иранын тахылыны топламасы илә баш верди, беләликлә, Иранын ҹәмијјәтнин јарысы, јәни он милјон ҝүнаһсыз инсан һәалак олду.”\nАјәтуллаһ Амили әлавә едиб: “Диҝәр бир бөјүк сојгырым Боснијада баш верди вә Һолландија дөвләтинин хәјанәти нәтиҹәсиндә сәккиз мин ҝүнаһсыз инсан гәтлиам едилди. Сребренситса гәтлиамында сәккиз мин мүсәлман киши вә оғлан өлдүрүлдү. Бу гәтлиам икинҹи дүнја мүһарибәсиндән сонра Авропа торпағында ән бөјүк сојгырымдыр. Бејнәлхалг Әдаләт Мәһкәмәси бу һадисәни сојгырым кими танымышдыр.\nБоснија мүһарибәсиндә 1995-ҹи илдә Һоллондијанын бир нечә јүз нәфәрдән ибарәт сүлһмәрамлысы БМТ тәрәфиндән тәһлүкәсиз елан едилмиш бир бөлҝәни горумаға мәмур едилмишди. Минләрлә боснијалы мүсәлман бу бөлҝәјә үз тутмушду вә онлардан 350 нәфәри Һолландија гүввәләринин гәрарҝаһларына сығынмышды. Һолландија Әдаләт Мәһкәмәси Сребренситса гәтлиамында бу өлкәнин 10 фаиз тәгсиркар олдуғуну елан етди вә Һолландија Мүдафиә Назирлији мәһкәмәнин бәјанатына ҹаваб олараг дөвләтин бу һөкмү гәбул етдијини билдирди.”\nВәлијји-фәгиһин Әрдәбил әјаләти үзрә нүмајәндәси хүтбәсинин давамында дејиб: “Христиналарын гәтлиам едилмәси пис, мүсәлманларын гәтлиам едилмәси јахшыдырмы? Хоҹалыда да сојгырым баш вермишдир вә мүсәлманлар ермәниләрин әли илә гәтлиам едилмишдир. Бәс нә үчүн Америка Конгреси бу сојгырымы писләмир? Һал-һазырда ән бөјүк сојгырым Јәмәндә баш верир. Һәр ҝүн онларла јәмәнли ушаг гидасизлыгдан ҹан верир. Индијә кими 50 миндән чох јәмәнли Америка коалисијасынын әли илә гәтлә јетирилиб. Нә үчүн Америка вә Авропа давамлы олараг Әрәбистан гулдур режиминә силаһ сатырлар?”\nАјәтуллаһ Амили даһа сонра дејиб: “Дүнјанын икили сијасәтлә, икили стандартларла, хүсуси һагла, инсанлары дәрәҹәләрә бөлмәклә идарә олундуғу бир дүнјада вә белә бир заманда бизә лазымдыр ки, дишимизлә-дырнағымызла өлкәнин бүтүн инфраструктурларыны тәкмилләшдирәк вә игтисади мүстәгиллијә наил олмагла дүнја империализминин арзуларыны мүмкүнсүз едәк.”


Q=5	C=0	SS=0	LS=5	PS=0	DC=0	LC=0	SD=0	BS=2	G0=27	G1=26	G2=16	DLID=az_RU	BODY=01 Ијул 2022 30 Зилгәдә 1443 10 Тир 1401\n04 Нојабр 2013\nАјәтуллаһ Хаменеи АБШ-а хәбәрдарлыг етди\nАли Дини Лидер, Ајәтуллаһ СејидÂ Әли Хаменеи АБШ-а хәбәрдарлыг едиб.\nАјәтуллаһ Хаменеи Â нојабрын 3-дә Мәшһәд шәһәриндә мәктәбли вә тәләбәләрләә ҝөрүшү заманы Ирана һәрби мүдахиләни дәстәкләјән америкалы сијасәтчиләрдән биринин фикринә мүнасибәт билдириб: “Бу сијасәтчи Ирана нүвә бомбасынын атылмасыны истәјиб. Анҹаг дүнја вә нүвә мәсәләләри барәдә мәсулијјәт дашыдығыны тәсәввүр едән бир өлкә башга дөвләти нүвә һүҹуму илә һәдәләмәклә сәһв едир. Әҝәр америкалылар һәгигәтән дә мүзакирәләрдә ҹиддидирләрсә, бу ҹүр ағзына ҝәләни данышан инсанларын гаршысыны алмалыдырлар”.\nАли Дини Лидер Иранын “алтылыг” өлкәләри илә нүвә мүзакирәләрини апаран һејәти ҹидди шәкилдә дәстәкләдијини дә дејиб: “Бунлар ингилабын өвладлары вә системин вәзифәли шәхсләридир. Онлар бөјүк сәјлә чәтин вәзифәләрини јеринә јетирирләр. Бу бахымдан һеч кимин онлары зәиф салмаға, тәһгир етмәјә вә узлашмачы олмагла ҝүнаһландырмаға һаггы јохдур. Бу ҝүн Иранла “алтылыг” өлкәләри арасындакы мүзакирәләр јалныз нүвә мәсәләси илә бағлыдыр вә башга һеч бир шеји әһатә етмир. Аллаһын иҹазәси илә бу мүзакирәләрдән зәрәр ҝөрмәјәҹәјик. Иран халгы 2003-2004-ҹү илләрдә уранын зәнҝинләшдирилмәсинин мүвәггәти тәхирә салынмасы тәҹрүбәси кими јени бир тәҹрүбә газанаҹаг, дүшүнҹәси вә аналитик баҹарығы инкишаф едәҹәк. Бунунла белә, мән оптимист дә дејиләм вә мүзакирәләрин Иранын ҝөзләдији нәтиҹәләри тәмин едәҹәјини дүшүнмүрәм. Чүнки америкалылар бир тәрәфдән ҝүләрәк мүзакирәләр апарылмасына истәкли олдугларыны, диҝәр тәрәфдән дә бүтүн вариантларын масада олдуғуну сөјләјирләр. Дүшмәнин һијләҝәр ҝүлүшләри Гәрблә нүвә мүзакирәләри апаран нүмајәндә һејәтимизи јанылмаға вә сәһвә сөвг етмәмәлидир. Ҝүлүмсәјән дүшмәнә етибар етмәмәлијик вә дүшмәнин алдадыҹы тәбәссүмү һеч кәси чашдырмамалыдыр. Әҝәр мүзакирәләрдән нәтиҹә әлдә олунарса, чох јахшыдыр. Һесаб едирәм ки, бахышларын дахилә јөнәлмәси вә дахили ҝүҹә сөјкәнилмәси проблемләрин јеҝанә доғру һәлл јолудур. Әҝәр бир халг өз имканлары вә потенсиалларына сөјкәнәрсә, дүшмәнин санксијаларындан дағылмаз. Биз бу мәгсәдә доғру ҝетмәлијик”.\nАјәтуллаһÂ Хаменеи билдириб ки, АБШ мәҹбури олараг мүзакирәләрдә Исраилин истәкләрини дүшүнүр: “Чүнки ҝүҹлү сионист сәрмајә саһибләри вә ширкәтләри һөкумәти вә Конгреси әлә алыблар. Она ҝөрә дә бичарәләр онларын гаршысында бојну бүкүкдүр вә динләмәјә мәҹбурдурлар. Амма биз онлары нәзәрә алмаға мәҹбур дејилик. Биз илк ҝүн дә дедик, инди дә дејирик вә ҝәләҹәкдә дә дејәҹәјик ки, биз сионист режими гејри-гануни вә һарамзадә бир режим билирик”.\nАјәтуллаһ Сејид ӘлиÂ Хаменеи бујурубÂ ки, нүвә мәсәләси бир бәһанәдир: “Чүнки АБШ-ын кечмишинә бахдыгда нүвә мәсәләсинин Иран халгы илә дүшмәнчилији давам етдирмәк үчүн бәһанәдән башга бир шеј олмадығы ајдындыр. Америкалыларын Иранла дүшмәнчилијинин сәбәби Иран халгынын онларын истәкләрини рәдд етмәси вә АБШ-ын өлкәмизә гаршы һеч бир шеј едә билмәјәҹәји гәнаәтиндә олмасына ҝөрәдир. Америкалылар јалныз о заман дүшмәнчиликдән әл чәкәҹәкләр ки, Иран халгы тәҹрид олунмуш, етибарсыз, һөрмәтсиз бир халга чеврилсин”.\nАли Дини Лидер вурғулајыб ки, 1979-ҹу ил нојабрын 4-дә АБШ-ын Ирандакы сәфирлијини әлә кечирән ҝәнҹләр әслиндә ҹасуслуг јувасы олан бу сәфирлијин һәгиги маһијјәтини кәшф едәрәк дүнјаја нүмајиш етдирдиләр: “Һәмин ҝүн бизим ҝәнҹләримиз АБШ сәфирлијини ҹасуслуг јувасы адландырдылар. Бу ҝүн үч ониллијин кечмәсиндән сонра АБШ-ын мүттәфигләри олан Авропа өлкәләриндәки сәфирликләри дә ҹасуслуг јувасы адландырылыр. Демәли, бизим ҝәнҹләримиз заманы 30 ил әввәл габаглајыблар. Империалистлә јола ҝәлмәјин өлкәләр вә халглар үчүн һеч бир фајдасы јохдур. АБШ-ын империалист давранышы халглар арасында бу өлкә барәдә етимадсызлыг вә нифрәт һиссинин јаранмасына сәбәб олуб. Һәмчинин тәҹрүбә ҝөстәриб ки, АБШ-а етимад ҝөстәрән һәр бир халг вә дөвләт, һәтта онун мүттәфигләри белә зәрбәјә мәруз галаҹаг. Әҝәр бу ҝүн дүнјада әдаләтли бир рәј-сорғусу һәјата кечириләрсә, дүнја халгларынын АБШ-а бахышы гәдәр һеч бир дөвләтә мөвгеји мәнфи олмајаҹаг”.\nГејд едәк ки, 1979-ҹу ил нојабрын 4-дә исә АБШ-ын Ирандакы сәфирлији һүҹум нәтиҹәсиндә тутулуб вә дипломатик корпусун әмәкдашлары ҝиров ҝөтүрүлүб. Бунунла да Иранла АБШ арасында дипломатик әлагәләр тамамилә кәсилиб. Һәмин вахтдан бәри һәр ил нојабрын 4-ү Иранда Үмумдүнја Империализмлә Мүбаризә Ҝүнү кими гејд олунур./апа/\n5667 дәфә бахылыб\nБу силаһлары гоз кими сындырырыг - Путин\nСионист режими өзүнә гаршы автоматик мәһветмә системини ишә салыб\nСон 24 саат әрзиндә 5 фәләстинли шәһид олуб\nАБШ-да хәстәханада атышма - өләнләр вар\nАБШ-да бензинин гијмәти рекорда галхды\nАБШ-ла компрамис имканлары минимума ениб - Машков\nРусија бу өлкәјә дә газ сатышыны дајандырды\nУкрајнанын 290-а јахын һәрбчиси өлдүрүлдү - Русија МН\nАБШ-да атышма: өлән вә јаралананлар вар\nБакыда 26 јашлы оғлана 5 бычаг зәрбәси вурулуб\nРус ордусу шәһәрин мәркәзинә дахил олду\nУНЫҸЕФ: Бу илин әввәлиндән индијәдәк 13 фәләстинли ушаг шәһид олуб


Q=1	C=1	SS=0	LS=0	PS=0	DC=1	LC=0	SD=0	BS=1	G0=108	G1=90	G2=51	DLID=az_RU	BODY=«Јерин уҹгарларынадәк» шәһадәт (Һәвариләрин ишләри 1:8)\nЈеһованын Шаһидләри Иса Мәсиһин давамчыларынын биринҹи әсрдә башладығы иши давам етдирирләр\n1. Биринҹи әсрдәки мәсиһиләрлә Јеһованын мүасир хидмәтчиләри арасында һансы охшарлыг вар?\nОНЛАР ҹанла-башла шаһидлик едирдиләр. Мүгәддәс руһун тәгдим етдији рәһбәрлији сөзсүз-совсуз гәбул едир, онун көмәјинә архаланырдылар. Тәгибләр бу адамлары сусдура билмирди. Аллаһ онлара јар олурду. Сөһбәт биринҹи әсрдәки мәсиһиләрдән ҝедир, лакин ејни сөзләри бу ҝүн Јеһованын Шаһидләри һаггында да демәк олар.\n2, 3. «Һәвариләрин ишләри» китабынын бәзи диггәтәлајиг ҹәһәтләри һансылардыр?\n2 Шүбһә етмирик ки, һадисәләрлә долу «Һәвариләрин ишләри» китабында јазыланлар сәнин иманыны мөһкәмләндирди. Бу китаб надир китабдыр, чүнки о, илк мәсиһилијин тарихиндән бәһс едән Аллаһдан илһам алараг јазылмыш јеҝанә мәнбәдир.\n3 «Һәвариләрин ишләри» китабында 95 нәфәрин, 32 өлкә вә бөлҝәнин, 54 шәһәрин вә 9 аданын ады чәкилир. Орада мүхтәлиф ҹүр инсанлардан — садә халгдан, гүрурлу дин рәһбәрләриндән, шөһрәтпәрәст сијасәтчиләрдән вә амансыз тәгибчиләрдән бәһс едилир. Лакин китабын әсас персонажлары биринҹи әсрдә јашамыш баҹы-гардашларымыздыр. Онлар да бизим кими чијинләриндә һәјат гајғыларынын јүкүнү дашыјыр, ејни заманда исә ҹанла-башла хош хәбәри тәблиғ едирдиләр.\n4. Бизи һәвари Булус вә Дорка кими садиг шаһидләрлә бағлајан нәдир?\n4 Јеһованын иши үчүн ҹан јандыран Бутрус вә Булус, севимли һәким Лука, сәхавәтли Барнәба, ҹәсарәтли Стефан, хејирхаһ Дорка, гонагпәрвәр Лидија вә саирә. Бу вә диҝәр садиг шаһидләрин јашадығы вахтдан артыг 2000 ил кечмәсинә бахмајараг, бизи онларла бағлајан бир шеј вар. Биз дә онлар кими шаҝирд һазырламаг тапшырығыны јеринә јетиририк (Мәт. 28:19, 20). Бу иши иҹра етмәк бизим үчүн бөјүк шәрәфдир!\n«Јерин уҹгарларынадәк» (Һәвариләрин ишләри 1:8)\n5. Биринҹи әсрдә тәблиғ иши неҹә инкишаф едирди?\n5 Исанын өз шаҝирдләринә вердији тапшырыг үзәриндә бир дүшүн. О демишди: «Мүгәддәс руһ үзәринизә ҝәләндә сиз гүввәт алаҹагсыныз вә Јерусәлимдә, бүтүн Јәһудијјәдә вә Сәмәријјәдә, һәтта јерин уҹгарларынадәк мәним шаһидим олаҹагсыныз» (Һәв. 1:8). Әввәлҹә, шаҝирдләр мүгәддәс руһдан гүввәт алараг «Јерусәлимдә» шаһидлик етдиләр (Һәв. 1:1—8:3). Сонра руһун рәһбәрлији алтында «бүтүн Јәһудијјәдә вә Сәмәријјәдә» тәблиғ етмәјә башладылар (Һәв. 8:4—13:3). Даһа сонра исә хош хәбәри «јерин уҹгарларынадәк» јајдылар (Һәв. 13:4—28:31).\n6, 7. Биринҹи әсрдәки диндашларымыздан фәргли олараг, шаҝирд һазырламаг ишиндә биз нә илә тәмин едилмишик?\n6 Биринҹи әсрдә јашајан диндашларымызын тәблиғ ишиндә истифадә етмәк үчүн там Мүгәддәс Китабы јох иди. Мәтта «Мүждә»сини ән тези 41-ҹи илдә јазмышды. «Һәвариләрин ишләри» китабы 61-ҹи илдә јазылыб баша чатмаздан әввәл Булус мәктубларындан бир нечәсини гәләмә алмышды. Лакин илк мәсиһиләрдә нә бүтөв Мүгәддәс Китабын шәхси нүсхәси, нә дә пајламаг үчүн ҹүрбәҹүр нәшрләр вар иди. Јәһуди мәсиһиләр Исанын давамчысы олмаздан әввәл синагогда Төвратын охунмасына гулаг асырдылар (2 Кор. 3:14—16). Бунунла белә, онлара да Мүгәддәс Јазылары чалышганлыгла өјрәнмәк лазым иди, чүнки чох вахт онлар тәблиғдә ајәләри әзбәрдән демәли олурдулар.\n7 Бу ҝүн әксәријјәтимизин Мүгәддәс Китабы вә она әсасланан чохлу әдәбијјаты да вар. Биз 230-дан чох өлкәдә, бир чох дилләрдә хош хәбәри бәјан едир, шаҝирд һазырлајырыг.\nМүгәддәс руһун гүввәти илә\n8, 9. а) Мүгәддәс руһун сајәсиндә Исанын шаҝирдләри һансы иши иҹра едирдиләр? б) Аллаһын руһунун көмәјилә садиг нөкәр һансы иши һәјата кечирир?\n8 Иса шаҝирдләринә шаһидлик етмәји тапшыранда онлара демишди: «Мүгәддәс руһ үзәринизә ҝәләндә сиз гүввәт алаҹагсыныз». Аллаһын руһунун вә ја фәал гүввәсинин рәһбәрлији илә Исанын давамчылары ҝетдикҹә дүнјанын бүтүн ҝушәләриндә шаһидлик едәҹәкдиләр. Бутрусла Булус мүгәддәс руһун сајәсиндә хәстәләрә шәфа верир, ҹинләри говур, һәтта өлүләри белә дирилдирдиләр! Лакин әсас мәгсәд бу дејилди. Мүгәддәс руһун көмәјилә һәвариләр вә диҝәр шаҝирдләр инсанлара әбәди һәјата апаран дәгиг билији чатдырырдылар (Јәһ. 17:3).\n9 Ерамызын 33-ҹү илинин Әллинҹи ҝүн бајрамында Исанын шаҝирдләри мүгәддәс руһун вердији габилијјәтлә мүхтәлиф дилләрдә данышмаға башладылар. Беләликлә, онлар «Аллаһын әзәмәтли ишләри һаггында» шаһидлик едирдиләр (Һәв. 2:1—4, 11). Биз бу ҝүн мөҹүзәви шәкилдә мүхтәлиф дилләрдә данышмырыг. Лакин Аллаһын руһунун көмәјилә садиг нөкәр бир чох дилләрдә Мүгәддәс Китаба әсасланан әдәбијјатлар нәшр едир. Мәсәлән, һәр ај «Ҝөзәтчи гүлләси» вә «Ојанын!» журналларынын милјонларла нүсхәси чап олунур. Бунун сајәсиндә биз бүтүн милләтләрдән, гәбиләләрдән вә дилләрдән олан инсанлара «Аллаһын әзәмәтли ишләри»ни бәјан едирик (Вәһј 7:9).\n10. 1989-ҹу илдән нәјә хүсуси диггәт јетирилир?\n10 Садиг нөкәр 1989-ҹу илдән Мүгәддәс Китабын «Јени Дүнја Тәрҹүмәси»нин башга дилләрә тәрҹүмә едилмәсинә хүсуси диггәт јетирир. Милјонларла нүсхәдә чап олунан бу тәрҹүмә артыг бир чох дилләрдә мөвҹуддур, һәлә нә гәдәринә дә тәрҹүмә олунур. Аллаһын вә Онун мүгәддәс руһунун көмәји олмадан бүтүн бу ҹәһдләр боша чыхарды.\n11. Јеһованын Шаһидләри әдәбијјатларын тәрҹүмәси илә бағлы нәләрә наил олублар?\n11 Јеһованын Шаһидләринин әдәбијјатлары 470-дән чох дилә тәрҹүмә олунур. Тәрҹүмә ишини 130-дан артыг өлкәдә јүзләрлә көнүллү һәјата кечирир. Бу, бизи тәәҹҹүбләндирмәмәлидир, чүнки јер үзүндә башга һеч бир тәшкилаты мүгәддәс руһ идарә етмир. Јеһова Аллаһ, Онун тәјин етдији Падшаһ вә артыг ҝөјдә тәсис олунмуш Падшаһлыг һаггында «әтрафлы шәһадәт» верән јеҝанә тәшкилат мүгәддәс руһун дәстәкләдији «Јеһованын Шаһидләри» тәшкилатыдыр (Һәв. 28:23).\n12. Булус вә диҝәр мәсиһиләр шаһидлик ишини нәјин сајәсиндә һәјата кечирирдиләр?\n12 Булус Писидија Антакијасында јәһудиләрә вә башга халглардан оланлара шаһидлик едәндә «әбәди һәјата апаран јолда јеримәјә мејли оланларын һамысы иман ҝәтирди» (Һәв. 13:48). «Һәвариләрин ишләри» китабынын сонунда јазылдығы кими, Булус «бөјүк ҹәсарәтлә, һеч бир манеә олмадан онлара Аллаһын Падшаһлығы һаггында... тәлим верирди», өзү дә һарада-һарада, дүнја империјасынын пајтахты Ромада! (Һәв. 28:31). Исанын биринҹи әсрдәки давамчылары мүхтәлиф үсуллардан истифадә едәрәк мүгәддәс руһун рәһбәрлији вә көмәјилә шаһидлик ишини һәјата кечирирдиләр.\nТәгибләр гаршысында мәтанәтли\n13. Тәгибләрлә үзләшәндә нә үчүн дуа етмәк лазымдыр?\n13 Исанын биринҹи әсрдәки давамчылары тәгиблә үзләшәндә дуа едиб Јеһовадан ҹәсарәт истәдиләр. Аллаһ бу дуаја неҹә ҹаваб верди? Онлар мүгәддәс руһла долдулар вә Аллаһын сөзүнү ҹәсарәтлә сөјләмәјә башладылар (Һәв. 4:18—31). Биз дә тәгибләр заманы шаһидлик ишини давам етдирмәк үчүн дуа едиб Аллаһдан һикмәт вә ҝүҹ истәмәлијик (Јаг. 1:2—8). Аллаһын хејир-дуасы илә вә мүгәддәс руһун көмәклији сајәсиндә биз хидмәтдә әзмимизи горујуруг. Тәблиғ ишини һеч нә дајандыра билмәз, нә ҝүҹлү мүгавимәт, нә дә амансыз тәгибләр. Тәгиб заманы мүтләг мүгәддәс руһ үчүн дуа етмәли вә тәблиғ ишини давам етдирмәк үчүн Аллаһдан мүдриклик вә ҹәсарәт истәмәлијик (Лука 11:13).\n14, 15. а) Стефанын гәтлиндән сонра башлајан тәгиб нәјә сәбәб олду? б) Сибирдәки мәсиһиләрин чоху һәгигәти неҹә өјрәниб?\n14 Гәтлә јетирилмәздән әввәл Стефан ҹәсарәтлә шаһидлик верди (Һәв. 6:5; 7:54—60). Һәмин вахт баш галдыран «ҝүҹлү тәгиб» нәтиҹәсиндә һәвариләрдән башга бүтүн шаҝирдләр Јәһудијјәјә вә Сәмәријјәјә сәпәләндиләр. Лакин бу, шаһидлик ишини дајандыра билмәди. Филип Сәмәријјәјә ҝедиб «Мәсиһ һаггында тәблиғ етмәјә башлады» вә бу, чох ҝөзәл бәһрәләр ҝәтирди (Һәв. 8:1—8, 14, 15, 25). Бундан әлавә, Мүгәддәс Китабда дејилир: «Стефанын гәтлиндән сонра башлајан тәгибә ҝөрә дағылышанлар Финикија, Кипр вә Антакијаја ҝедиб чыхдылар. Амма онлар Аллаһын сөзүнү јалныз јәһудиләрә данышырдылар. Араларында кипрли вә киреналы шаҝирдләр варды. Бу шаҝирдләр Антакијаја ҝәлдиләр. Онлар јунандилли әһали илә сөһбәт едир вә Аға Иса һаггында мүждәни онлара билдирирдиләр» (Һәв. 11:19, 20). Бәли, тәгибләр Падшаһлыг хәбәринин јајылмасына сәбәб олду.\n15 Мүасир дөврдә дә буна бәнзәр шејләр баш вериб. Мәсәлән, кечмиш Совет Иттифагында 1950-ҹи илләрдә минләрлә Јеһованын Шаһиди Сибирә сүрҝүн олунмушду. Онлар Сибирин мүхтәлиф бөлҝәләриндә јерләшдирилдијиндән ҝетдикҹә хош хәбәр бу ҝениш дијарын һәр јанына јајылды. Чәтин ки, бу гәдәр шаһид хош хәбәри тәблиғ етмәк үчүн 10 000 километр јолу ҝетмәјә пул тапа биләрди. Бир гардаш дејир: «Елә алынды ки, һөкумәт өзү Сибирдә јашајан минләрлә сәмими инсана һәгигәти билмәјә көмәк етди».\nЈеһованын бол хејир-дуасы\n16, 17. «Һәвариләрин ишләри» китабы Јеһованын тәблиғ ишинә хејир-дуа вердијини неҹә ҝөстәрир?\n16 Шүбһә јохдур ки, Јеһова биринҹи әсрдәки мәсиһиләрә хејир-дуа верирди. Булус вә диҝәрләри әкир, сулајыр, Аллаһ исә бөјүдүрдү (1 Кор. 3:5, 6). «Һәвариләрин ишләри» китабында Јеһованын хејир-дуасы сајәсиндә тәблиғ ишинин инкишаф етмәси ајдын тәсвир едилир. Мәсәлән, «Аллаһын сөзү вүсәт алыр, Јерусәлимдәки шаҝирдләрин сајы ҝет-ҝедә даһа да артырды» (Һәв. 6:7). Шаһидлик иши јајылдыгҹа, «бүтүн Јәһудијјә, Ҹәлилә вә Сәмәријјәдәки јығынҹаг үчүн әмин-аманлыг дөврү башланды. Јығынҹаг мөһкәмләнир, Јеһова Аллаһын горхусу вә мүгәддәс руһун тәсәллиси илә јашајараг бөјүјүрдү» (Һәв. 9:31).\n17 Сурија Антакијасында һәм јәһудиләр, һәм дә јунандилли адамлар һәгигәти ҹәсарәтли шаһидләрдән ешитдиләр. Мүгәддәс Китабда дејилир ки, «Јеһова онларла иди вә хејли адам Ағаја иман ҝәтириб онун јолуна гошулду» (Һәв. 11:21). Тәблиғ ишинин сонракы инкишафы һагда охујуруг: «Јеһованын сөзү исә вүсәт алыр, һәр јана јајылырды» (Һәв. 12:24). Гејри-јәһудиләр арасында Булусун вә диҝәрләринин вердији әсаслы шәһадәт сајәсиндә «Јеһованын сөзү әзәмәтлә јајылыр вә зәфәр чалырды» (Һәв. 19:20).\n18, 19. а) Һарадан билирик ки, Јеһова бизим ишимизә хејир-дуа верир? б) Јеһованын Өз хидмәтчиләринә дајаг олдуғуну ҝөстәрән нүмунә чәк.\n18 Шүбһәсиз Јеһова бу ҝүн бизим дә ишимизә хејир-дуа верир. Буна ҝөрә дә бу гәдәр чох инсан һәгигәти гәбул едир, һәјатыны Аллаһа һәср едиб вәфтиз олунур. Үстәлик, јалныз Аллаһын көмәји вә хејир-дуасы сајәсиндә Булус вә диҝәр мәсиһиләр кими биз дә ҝүҹлү мүгавимәтә, һәрдән исә шиддәтли тәгибләрә синә ҝәриб хидмәтимизи уғурла иҹра едирик (Һәв. 14:19—21). Јеһова Аллаһ һәмишә бизә арха-дајагдыр. О, гаршылашдығымыз һәр сынагда бизи «голлары үстүндә ҝәздирир» (Ган. 33:27). Бир дә унутмајаг ки, Јеһова Өз бөјүк исми наминә халгыны һеч вахт атмаз (1 Ишм. 12:22; Зәб. 94:14).\n19 Мәсәлән, Икинҹи Дүнја мүһарибәси вахты Һаралд Апт шаһидлик ишиндән әл чәкмәдији үчүн насистләр ону Заксенхаузен һәбс дүшәрҝәсинә ҝөндәрдиләр. 1942-ҹи илин мајында ҝестапочулар онун евинә ҝәлиб азјашлы гызыны ҝөтүрүб апардылар, һәјат јолдашы Елзаны исә һәбс етдиләр. Елза мүхтәлиф һәбс дүшәрҝәләриндә јатмышды. «Алман һәбс дүшәрҝәләриндә кечирдијим илләр мәнә бир ваҹиб һәгигәти анламаға көмәк етди — дөзүлмәз вәзијјәтдә оланда Јеһова адама нә гәдәр ҝүҹ верир! — дејә баҹы билдирир. — Тутулмаздан габаг бир баҹынын мәктубуну охумушдум. О јазырды ки, ағыр сынагла үзләшәндә инсан үрәјиндә гәрибә бир раһатлыг һисс едир. Мәнә елә ҝәлирди ки, баҹы бир аз шиширдир. Амма өзүм сынагларла гаршылашанда баша дүшдүм ки, о, дүз дејирмиш, доғрудан да белә олур. Дүздүр, өз башына ҝәлмәјинҹә адама буну тәсәввүр еләмәк чәтиндир. Мән исә буну өз тәҹрүбәмдән билирәм».\nӘтрафлы шәһадәт вермәјә давам едәк\n20. Булус ев дустағы оланда нә едирди вә бу, бәзи баҹы-гардашларымызы неҹә руһландыра биләр?\n20 «Һәвариләрин ишләри» китабы Булусун «Аллаһын Падшаһлығы һаггында» данышмасы илә тамамланыр (Һәв. 28:31). Дустаг олдуғу үчүн Булус Ромада ев-ев тәблиғ едә билмәсә дә, јанына ҝәләнләрин һамысына шаһидлик едирди. Бу ҝүн дә бәзи баҹы-гардашларымыз евдән чыха билмирләр. Онлардан бәзиләри јатаг хәстәсидир, диҝәрләри гоҹалар евиндә јашајыр. Буна бахмајараг, онларын Аллаһа мәһәббәти вә шаһидлик етмәк арзусу әввәлки кими ҝүҹлүдүр. Биз онлар үчүн дуа едәндә Аллаһдан хаһиш едә биләрик ки, һәгигәтә сусајан инсанлары онларын гаршысына чыхарсын.\n21. Нә үчүн иҹра етдијимиз иш тәхирәсалынмаздыр?\n21 Ев-ев тәблиғ етмәк вә тәблиғин диҝәр үсулларында иштирак етмәк әксәријјәтимизин ҝүҹү дахилиндәдир. Буна ҝөрә хош хәбәрин «јерин уҹгарларынадәк» тәблиғ олунмасы үчүн ҝәлин һәр биримиз бу ишдә вар ҝүҹүмүзлә чалышаг. Бу иши тәхирә салмаг олмаз, Мәсиһин һүзурунун әламәти ҝөз өнүндәдир! (Мәт. 24:3—14). Вахт ҝөзләмир. Буна ҝөрә дә ҝәлин «һәмишә Рәббин ишиндә» чох чалышаг (1 Кор. 15:58).\n22. Јеһованын ҝүнүнү ҝөзләдијимиз мүддәтдә нә етмәк әзминдә олмалыјыг?\n22 Биз «Јеһованын мөһтәшәм вә мүдһиш ҝүнү»нү сәбирсизликлә ҝөзләјирик. Амма о ҝүн ҝәләнә кими ҝәлин Јеһоваја садиг галыб шаһидлик ишини ҹәсарәтлә давам етдирәк (Јуил 2:31). Веријалылар кими «Аллаһын сөзүнү бөјүк һәвәслә гәбул» едәҹәк һәлә чох инсан вар (Һәв. 17:10, 11). Ҝәлин, мәҹази диллә десәк, «афәрин, мәним гочаг, садиг нөкәрим» сөзләрини ешидәнәдәк шәһадәт верәк (Мәт. 25:23). Белә етсәк, јени дүнјада фәрәһлә ҝери бојланыб дејәҹәјик: «Мән неҹә дә хошбәхт инсанам ки, вахтилә Јеһоваја садиг галыб Онун Падшаһлығы һаггында әтрафлы шәһадәт вермәк ишиндә ҝүҹүмү әсирҝәмәдән иштирак етмишәм».


Q=7	C=0	SS=0	LS=3	PS=3	DC=0	LC=0	SD=0	BS=2	G0=17	G1=14	G2=8	DLID=az_RU	BODY=Индонезијаја Сәјаһәт| Өлкәләр вә халглар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Мјанма Нидерланд Норвеч Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон зулу илок инҝилис испан италјан кинјаруанда кореја коса лози малагаси маҹар пангасинан полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех читонга чичева јапон јунан ҝүрҹү һилигајнон әрәб\nӨЛКӘЛӘР ВӘ ХАЛГЛАР | ИНДОНЕЗИЈА\nИНДОНЕЗИЈА тәхминән 17 000 ададан ибарәт олан бир өлкәдир. Әһалиси чох меһрибан, сәбирли, нәзакәтли вә гонагпәрвәрдир.\nАдәтән, индонезијалыларын менјусуна дүјү вә онун јанында аҹы әдвијјатларла һазырланмыш хөрәкләр, еләҹә дә мејвә дахилдир. Бәзи бөлҝәләрдә аилә әнәнәјә ујғун олараг халчанын үстүндә отурур, әлләрилә јемәкдән ҝөтүрүб, дүјү илә гарышдырыб јејирләр. Бир чох индонезијалылара ҝөрә, јемәји белә јејәндә даһа дадлы олур.\nДуриан — ичәрисиндә гајмағабәнзәр мәти олан бир мејвәдир. Кәскин гохусу олса да, чохлары ону ләззәтлә јејир\nИндонезијалылар сәнәткарлығы, рәгси вә мусигини севирләр. Анклонг индонезијалыларын милли мусиги аләтидир. Бу аләт чәрчивәдән сәрбәст вәзијјәтдә асылан бош бамбуг чубугларындан ибарәтдир. Бу чубуглары елә көкләјирләр ки, аләтә вуранда вә ја ону силкәләјәндә мүәјјән нота вә ја аккорда ујғун сәс чыхартсын. Ифа заманы һәр ифачы өз аләтини лазыми вахтда силкәләмәлидир ки, мелодија алынсын.\nСуматра вә Калимантанын јағыш мешәләриндә раст ҝәлинән орангутан ағаҹда јашајан ән ири һејван сајылыр. Еркәк орангутанын чәкиси 90,7 килограм, голларынын ачыг вәзијјәтдә үмуми узунлуғу 2,4 метрдир\nЕрамызын XV әсринә кими Индонезијада әввәлҹә һиндуизм, сонра исә буддизм дини ҝениш јајылмышдыр. Артыг XVI әсрдә ислам дини Индонезија мәдәнијјәтинә ајаг ачды. Әдвијјатлар сорағында олан авропалылар исә бу торпаглара илк гәдәмләрини XVI әсрдә гојмуш вә өзләри илә бирликдә христиан динини ҝәтирмишдиләр.\nМүгәддәс Китаб үзрә үмумдүнја маарифләндирмә иши илә танынан Јеһованын Шаһидләри Индонезијада 1931-ҹи илдән бәри фәалијјәт ҝөстәрирләр. Һал-һазырда Индонезијада онларын сајы 22 000-дән чохдур. Бурада онлар лал-кар инсанлара хош хәбәри чатдырмаг үчүн сәј ҝөстәрирләр. Бу јахынларда Јеһованын Шаһидләринин жест дилиндә тәшкил етдији хүсуси јығынҹаға — Иса Мәсиһин өлүмүнүн Хатирә ҝеҹәсинә 500-дән чох адам ҝәлмишди.\nБунлардан һансы Индонезијада вар?\n20 000 битки нөвү\nдүнјанын ән чох мәмәли нөвү\nдүнјанын ән ири ҝүлү\nдүнјанын ән һүндүр ҝүлү\nҸаваб: һамысы. Дүнјанын ән ири ҝүлүнүн диаметри 91 сантиметр, ән һүндүр ҝүлү исә 3 метрдир.\nӘһалиси: 237 600 000\nИхраҹат: палма јағы, каучук, нефт, көмүр\nӘһалинин данышдығы дилләр: Индонезија дили (Bahasa Indonesia), еләҹә дә јүзләрлә реҝионал дил вә диалектләр\nДини: әсасән, мүсәлманлар (88 фаиз)\n«Ојанын!» журналы, Индонезија дили дә дахил олмагла, 98 дилдә чыхыр


Q=7	C=5	SS=1	LS=1	PS=0	DC=1	LC=0	SD=0	BS=1	G0=51	G1=39	G2=16	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кикујју кинјаруанда кирунди кореја коса лингала лози лувале луганда малагаси малајалам маратһ маҹар нгангела оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк умбунду урду фин франсыз хорват чех чибемба читонга чичева шона јапон јоруба јунан ҝүрҹү һилигајнон һинд әрәб\n«Балам нә тез бөјүдү»,— дејә дүшүнүрсүнүз? Дүнән гуҹағынызда тутдуғунуз көрпә, бу ҝүн артыг бөјүјүб. Дүздүр, о, һәлә дә ушагдыр, амма ҹинси јеткинлик дөврүнә гәдәм гојмаг үзрәдир.\nБәс сиз өвладынызы тәшвишә салан вә онун үчүн чәтин олан бу кечид дөврүндә она неҹә көмәк едә биләрсиниз?\nКечид дөврүнүн өз дөврү вар. Бу просес 8—15 јаш арасы вә ја даһа ҝеҹ башлајыр. Бир китабда дејилир: «Ҹинси јеткинлик дөврү һәрәдә бир вахт олур» («Letting Go With Love and Confidence»).\nКечид дөврүндә өзүнә инамсызлыг һисси јараныр. Ҹинси јеткинлик дөврүнә гәдәм гојан ушаглар ҹәмијјәт ичиндә өзләрини раһат һисс етмирләр. Ҹавид * адлы бир ҝәнҹ хатырлајыр: «Ҝөрүнүшүмә вә давранышыма ҝөрә чох нараһат олурдум. Елә билирдим ки, башгаларынын ҝөзүндә әҹаиб ҝөрүнүрәм». Сызанаглар чыханда исә јенијетмәләрдә өзүнә инамсызлыг һисси даһа да артыр. 17 јашлы Кәмалә бөлүшүр: «Сызанаглар елә бил, үзүмә һүҹум чәкмишди. Јадымдадыр, тез-тез ағлајардым, өзүмә ејбәҹәр дејәрдим».\nҸинси инкишафа һәмјашыдларындан тез башлајан ҝәнҹләрин чәтинликләри. Бу, әсасән гызлара аиддир. Онларын дөш вәзиләри бөјүјәндә, бәдән формалары дәјишәндә бәзән онлары әлә салмаға башлајырлар. Бир мәнбәдә дејилир ки, «һәтта онлар үчүн јашҹа бөјүк вә ҹинси әлагәјә мејилли олан оғланларын диггәтини ҹәлб етмәк тәһлүкәси јараныр» («A Parent’s Guide to the Teen Years»).\nҸинси инкишаф јеткинлик әламәти дејил. Аллаһын Кәламында дејилир: «Ахмаглыг ушағын үрәјиндә көк салар» (Мәсәлләр 22:15). Ҹинси инкишаф просеси бу факты дәјишмир. Ҝәнҹ бөјүк ҝөрүнә биләр, амма бу, о демәк дејил ки, «о, дүзҝүн гәрар вермәји баҹарыр, мәсулијјәтлидир, өзүнә һаким ола билир вә ја онда јеткинлијин диҝәр әламәтләри вар» («You and Your Adolescent»).\nӨвладынызла кечид дөврү башламаздан өнҹә данышын. Гој ушағыныз билсин гаршыда ону нәләр ҝөзләјир. Мәсәлән, гыз ушағына ајбашы олаҹағы, оғлан ушағына ислаг (нәм) јухуларын олаҹағы һагда данышын. Чүнки јеткинлијә хас дәјишикликләр тәдриҹән баш вердији һалда, бу шејләр гәфләтән башлајыр вә ушағыныз буну ҝөрүб тәшвишә, һәтта горхуја дүшә биләр. Белә мөвзулары мүзакирә едәндә вәзијјәтә мүсбәт тәрәфдән јанашын. Изаһ един ки, ҹинси јеткинлик јахшылыға доғру дәјишикликдир вә бу, онун бөјүмәси үчүн мүтләгдир (Мүгәддәс Китаб принсипи: Зәбур 139:14).\nАчыг данышын. Ҹејһун адлы бир оғлан дејир: «Валидејнләрим мәнимлә ҹинси јеткинлик барәдә үстүөртүлү сөһбәт етмишдиләр. Каш бир аз ачыг данышардылар». 17 јашында олан Ајтән дә бу фикирдәдир. О дејир: «Анам баш верән физиоложи дәјишикликләри изаһ етди. Амма истәјәрдим ки, бунлара таб ҝәтирмәк үчүн мәнә емосионал ҹәһәтдән дәстәк олсун». Бунлар нәји ҝөстәрир? Нә гәдәр чәтин олса да, ҹинси јеткинлик барәдә ушағынызла һәртәрәфли данышын (Мүгәддәс Китаб принсипи: Һәвариләрин ишләри 20:20).\nСөһбәти ачмаг үчүн суал верин. Ушағыныз сыхылмасын дејә, башгаларында баш верән ҹинси јеткинлик һагда сөз ачын. Мисал үчүн, гызыныза белә бир суал верин: «Һансыса синиф јолдашын ајбашы олуб? Оғланлар тез инкишаф едән гызлары әлә салырлар?» Оғлунуза исә нөвбәти суаллары верә биләрсиниз: «Ушаглар ҝеҹ бөјүјәнләри лаға гојмурлар ки?» Өвладыныз ҹинси јеткинлик дөврүндә башга ушагларын нә илә үзләшдикләри барәдә данышмаға башласа, еһтимал ки, она өз һиссләрини вә башына ҝәләнләри бөлүшмәк даһа асан олаҹаг. О данышаркән нөвбәти мәсләһәти тәтбиг един: «Инсан ешитмәјә һазыр олмалы, данышмаға вә һирсләнмәјә тәләсмәмәлидир» (Јагуб 1:19).\nУшағыныза һикмәтли вә дүшүнҹәли олмаға көмәк един (Мәсәлләр 3:21). Кечид дөврүндә јалныз физики вә емосионал дәјишикликләр баш вермир. Һәмин дөврдә ушағын дүшүнҹә габилијјәти дә инкишаф едир вә бу, она ҝәләҹәкдә дүзҝүн гәрарлар вермәјә көмәк едәҹәк. Бу фүрсәтдән истифадә едиб өвладыныза ҝөзәл әхлаг дәјәрләри ашылајын (Мүгәддәс Китаб принсипи: Ибраниләрә 5:14).\nТәслим олмајын. Валидејнләр өвладлары илә ҹинси јеткинлик һагда данышмаға башлајанда әксәр ушаглар өзләрини елә апарыр ки, ҝуја бу мөвзу онлара мараглы дејил. Амма буна алданмајын. Бир китабда дејилдији кими, «бу јашда олан ушаг марагланмадығыны, тынҹыхдығыны, ијрәндијини вә ја үмумијјәтлә гулаг асмадығыны ҝөстәрсә дә, әслиндә сизин һәр кәлмәнизи һафизәсинә һәкк едир» («You and Your Adolescent»).\n^ абз. 8 Адлар шәртидир.\n«Нә еҹазкар јарадылмышам!» (Зәбур 139:14).\n«Сизә хејир ҝәтирән шејләр һаггында данышмагдан... ваз кечмәдим» (Һәвариләрин ишләри 20:20).\n«Јеткин адам... ағлыны даима ишләтмәклә ону јахшыны писдән ајырмаға өјрәшдириб» (Ибраниләрә 5:14).\n«Валидејнләрим, хүсусилә дә, анам кечид дөврүмдә мәнә чох дәстәк олду. Анам вахт ајырыб мәнә һәр шеји баша салырды. Буна ҝөрә дә билирдим гаршыда мәни нәләр ҝөзләјир. Белә ки, бу мәрһәләјә гәдәм гојанда артыг һәр шејә һазыр идим. Бундан әлавә, анам һәмишә дејирди ки, чәкинмәдән үрәјими она бошалда биләрәм. Валидејнләримин сајәсиндә бу чәтин дөврү даһа асан кечирдим» (16 јашлы Мери).\n«Атамла-анам көмәкләрини әсирҝәмирдиләр. Мәсәлән, онлар мәним һиссләримә һөрмәтлә јанашырдылар. Чүнки билирдиләр ки, мәндә баш верән бүтүн дәјишикликләрә ҝөрә чох утанырам. Буну башгаларына ҹар чәкмәмәләринин елә өзү бөјүк көмәк иди. Үстәлик, онлар мәни һәр шејә габагҹадан һазырламышдылар» (18 јашлы Ҹен).


Q=1	C=1	SS=0	LS=0	PS=0	DC=0	LC=0	SD=0	BS=2	G0=33	G1=25	G2=11	DLID=az_RU	BODY=Инсанын өзүнү танымасы вә һәјатда нә истәдијини билмәси она тәсир алтында оланда дүзҝүн гәрар вермәјә көмәк едир.\nБелә бир сәһнәни тәсәввүр ет: Кәмалә он дәгигә олар ки, шәнлијә ҝәлиб. Бирдән архадан таныш сәс ешидир.\n«Нијә дуруб бахырсан?»\nКәмалә чеврилиб рәфигәси Ҹәмиләни ҝөрүр. Онун әлиндә ағзы ачылмыш ики пивә шүшәси вар. Ҹәмилә пивәнин бирини Кәмаләјә узадыб дејир: «Бирҹә демә ки, јашым чатмыр! Ич, бир аз шәнлән».\nКәмалә «јох» демәк истәјир, амма рәфигәсинин сөзүнү јерә салмаг истәмир. Истәмир ки, Ҹәмилә онун дарыхдырыҹы инсан олдуғуну дүшүнсүн. Үстәлик, һамы Ҹәмиләни јахшы гыз кими таныјыр. Әҝәр о ичирсә, демәли, бунда пис бир шеј јохдур. Кәмалә өз-өзүнә дејир: «Бурада нә вар ки, бу садәҹә ичкидир, наркотик дејил ки».\nКәмаләнин јериндә олсајдын, нә едәрдин?\nБу ҹүр вәзијјәтләрдә дүзҝүн гәрар вермәк үчүн инсан јеткин фәрд олмалыдыр. Јеткин фәрд олмаг о демәкдир ки, инсан өзүнү таныјыр вә һәјатда нә истәдијини билир. Бу, она өз ағлы илә отуруб-дурмаға, инсанларын әлиндә ојунҹаг олмамаға көмәк едир (1 Коринфлиләрә 9:26, 27).\nӨзүндә бу ҹүр ҝүҹ тапмаға сәнә нә көмәк едә биләр? Әввәла нөвбәти суаллара ҹаваб тапмаға чалыш.\n1 ҜҮҸЛҮ ҸӘҺӘТЛӘРИМ\nГабилијјәтләрини вә мүсбәт ҹәһәтләрини мүәјјән етмәк әминлијини артыраҹаг.\nМҮГӘДДӘС КИТАБДАН НҮМУНӘ: Иса Мәсиһин давамчыларындан бири олан һәвари Булус јазмышды: «Әҝәр натиг кими мәһарәтли дејиләмсә дә, биликдә ки әскиклијим јохдур» (2 Коринфлиләрә 11:6). Мүгәддәс Јазылардан алдығы биликләр һәваријә онун габилијјәтләринә шүбһә илә јанашанларын лајигли ҹавабыны вермәјә көмәк едирди. О јол вермирди ки, әтрафдакыларын тәнгиди мүнасибәти онун гәтијјәтини зәифләтсин (2 Коринфлиләрә 10:10; 11:5).\nӨЗҮНҮ ЈОХЛА: Баҹарыг вә габилијјәтләриндән бирини ашағыда јаз.\nИнди исә һансыса мүсбәт ҹәһәтин барәдә јаз. (Мисал үчүн, гајғыкеш, сәхавәтли, етибарлы, дәгиг олмағын барәдә.)\n2 ЗӘИФ ҸӘҺӘТЛӘРИМ\nЈадда сахла ки, зәнҹирин ҝүҹү ән зәиф һалгасынын ҝүҹү гәдәрдир. Ејнилә, зәиф ҹәһәтләрин сәни идарә едәрсә, сәни бир фәрд кими асанлыгла пислијә доғру дәјишә биләр.\nМҮГӘДДӘС КИТАБДАН НҮМУНӘ: Һәвари Булус өз зәиф ҹәһәтләрини јахшы билирди. О јазмышды: «Дахили варлығымла Аллаһын Ганунундан һәзз алырам. Амма ҹисмимдә ағлымын гануну илә дөјүшән башга бир ганун ҝөрүрәм. О, мәни... ҝүнаһ ганунунун әсири едир» (Ромалылара 7:22, 23).\nӨЗҮНҮ ЈОХЛА: Һансы зәиф ҹәһәтини дәјишмәк истәјәрдин?\nСән таксијә миниб сүрүҹүјә дејәрдин ки, јанаҹаг гуртарана кими мәһәлләдә дөврә вурсун? Тәбии ки, бу ағылсызлыг оларды вә сәнә баһа отурарды.\nБундан һансы гәнаәтә ҝәлмәк олар? Гаршына мәгсәд гојсан, һәјатда конкрет истигамәтдә ирәлиләјәҹәксән, бош-бош доланыб дурмајаҹагсан. Биләҹәксән, һәјатдан нә истәјирсән вә буна наил олмаг үчүн нә етмәлисән.\nМҮГӘДДӘС КИТАБДАН НҮМУНӘ: Булус јазмышды: «Мән мәгсәдсиз гачмырам» (1 Коринфлиләрә 9:26). Һәвари јол вермирди ки, һәјатын ахыны ону апарсын. О, гаршысына мәгсәд гојур вә онлара чатмаға чалышырды (Филиппилиләрә 3:12—14).\nӨЗҮНҮ ЈОХЛА: Ҝәлән ил һансы үч мәгсәдә чатмаг истәдијини ашағыда јаз.\nЈеткин фәрд олан инсан ҝүҹлү фыртынаја давам ҝәтирән дәринә көк атмыш ағаҹа бәнзәјир\nӘгидән олмаса, гәтијјәтин дә олмајаҹаг, јашыдларына охшамаг үчүн бугәләмун кими, дондан-дона ҝирәҹәксән. Бу да сәнин јеткин фәрд олмадығыны сүбут едәҹәк.\nАмма әгидәнә ујғун даврансан, ким нә едир етсин, сән бир фәрд кими өз јолунда мөһкәм дајанаҹагсан.\nМҮГӘДДӘС КИТАБДАН НҮМУНӘ: Јенијетмә оланда Дәнјал пејғәмбәр аиләсиндән ајры дүшсә дә, үрәјиндә гәт етмишди ки, Аллаһын ганунлары илә јашајаҹаг (Дәнјал 1:8). Бунунла, о, өзүнә садиг галды. Дәнјал пејғәмбәр әгидәсинә ујғун јашајырды.\nӨЗҮНҮ ЈОХЛА: Сәнин әгидән нәдир? Мәсәлән: Аллаһа инанырсан? Нәјә ҝөрә инанырсан? Аллаһын варлығына сәни нә әмин едир?\nИнанырсан ки, Аллаһын әхлаг нормалары сәнин хејринәдир? Нәјә ҝөрә буна әминсән?\nСән јүнҝүл меһин јердән галдырыб ора-бура учурдуғу јарпаг кими олмаг истәјирсән, јохса ҝүҹлү туфана белә давам ҝәтирән мөһкәм ағаҹ кими? Әҝәр өз үзәриндә ишләјиб бир фәрд кими формалашсан, мөһкәм ағаҹ кими ола биләрсән. Онда «мән кимәм?» суалына ҹаваб тапаҹагсан.\n3-ҹү бәндин алтында јаздығын үч мәгсәдә диггәт јетир. Бу мәгсәдләрә чатмаг үчүн бу ај һансы аддымы атмаг истәдијини ашағыда јаз.